Aridaia365: Νεκρά παιδιά στην Πάτρα: Χαμός σε καφετέρια με τη μητέρα – Οι απαντήσεις που δίνει η 33χρονη\nΝεκρά παιδιά στην Πάτρα: Χαμός σε καφετέρια με τη μητέρα – Οι απαντήσεις που δίνει η 33χρονη\nΟι απαντήσεις που δίνει η 33χρονη\nΤην ώρα που το θρίλερ στην Πάτρα έχει μπει στην τελική του ευθεία, επεισόδια που εκτυλίχθηκαν τις τελευταίες μέρες, πυροδοτούν νέες συζητήσεις.\nΜε τους γιατρούς, τους αστυνομικούς και την κοινή γνώμη να περιμένουν απαντήσεις για την υπόθεση με τα νεκρά παιδιά από την Πάτρα, τα επεισόδια και οι καταγγελίες διαδέχονται το ένα το άλλο. Σε αυτό φέρεται να πρωταγωνιστεί η 33χρονη μητέρα των αδικοχαμένων κοριτσιών, με την ίδια να δίνει πλέον τη δική της εκδοχή στα όσα έγιναν. Η αρχή έγινε χθες, όταν η μητέρα της πρώην του συζύγου της, κατήγγειλε προκλητική και χυδαία συμπεριφορά από την 33χρονη.\nΌλα τα επεισόδια έγιναν στην Πάτρα, με το τελευταίο να σημειώνεται πριν από λίγα 24ωρα σε καφετέρια. Η 33χρονη επέλεξε να μιλήσει στο Star και στην εκπομπή «Αλήθειες με τη Ζήνα». Υποστήριξε ότι η ίδια ουδέποτε προκάλεσε αλλά προκλήθηκε με ανάρμοστο τρόπο και εκφράσεις. Τονίζει πως δεν θέλησε να δώσει συνέχεια και σε όλες τις περιπτώσεις έφυγε, αφού δεν επιθυμούσε να ξεφύγουν τα πράγματα.\nΌπως είπε η 33χρονη μητέρα, το επεισόδιο στο Κοιμητήριο του Αγίου Μηνά της Πάτρας έγινε ως εξής: «Ημασταν σε κηδεία τρίτου προσώπου, δεν είχε καλά καλά σαραντίσει η Τζωρτζίνα. Αυτή (μητέρα της πρώην του Μάνου) έβγαινε από άλλη κηδεία στην εκκλησία του Αγίου Μήνα. Εγώ έμπαινα σε κηδεία για την κηδεία θείου μου. Η μάνα της κοπέλας πέρασε από μπροστά μας και είπε απευθυνόμενη προς τον σύζυγό μου, είπε: «Οπως πέθανε το δικό μου, να πεθάνουν και τα δικά σου. Εάν ήταν τόσο σοβαρό το επεισόδιο, όπως η ίδια λέει, γιατί δεν κάλεσε την αστυνομία;».\nΤον συγκεκριμένο διάλογο διαψεύδει κατηγορηματικά η μητέρα της «πρώην», η οποία τονίζει ότι απευθύνθηκε μόνο στον 30χρονο, λέγοντάς του «για ποιον λόγο φέρθηκες έτσι στην κόρη μου;». Για το περιστατικό στο γήπεδο η 33χρονη μητέρα των αδικοχαμένων παιδιών υποστηρίζει: «Είναι ψευδές ότι η Αστυνομία είχε έρθει. Ήταν η πρώην σύντροφος του Μάνου, η μητέρα της, ο πρώην πατριός της και δύο καθαρίστριες, από την εταιρεία καθαρισμού, ιδιοκτήτρια της οποίας είναι η μητέρα της κοπέλας. Και μου επιτέθηκαν οι δύο καθαρίστριες.\nΚαι μάλιστα, ο Μάνος δεν έπαιζε μπάλα, αλλά ήταν μαζί μου στις κερκίδες, ενώ παρών στο συμβάν ήταν και ο πατέρας του Μάνου, ο οποίος κρατούσε τις ισορροπίες». Η μητέρα δηλώνει πως η Ρούλα εμφανίστηκε με το καρότσι της Τζωρτζίνας και άρχισε να βρίζει την κοπέλα, επειδή νόμιζε πως είχε πάει στο γήπεδο για τον Μάνο.\nΤο τρίτο και πιο σοβαρό επεισόδιο, στο οποίο κατά τη μητέρα η Ρούλα με τον Μάνο συναντήθηκαν με την κόρη της και η πρώτη τής έδειξε την Τζωρτζίνα λέγοντάς της: «το δικό της πέθανε ενώ το δικό μου ζει», το διαψεύδει η Ρούλα Πισπιρίγκου.\nΣαν να μην έφταναν τα τρία παραπάνω, έγινε και τέταρτο επεισόδιο, σε καφέ της οδού Κιλκίς στην Πάτρα το μεσημέρι του Σαββάτου. Το καφέ είναι «στέκι» της μητέρας της πρώην σχέσης του Μάνου και εκεί βρισκόταν μαζί με την κουμπάρα της και φίλες της.\nΗ ίδια περιγράφει στο pelop.gr τι συνέβη: «Πέρασε η Ρούλα, στην αρχή δεν την γνώρισα, με κοιτάζει και περνώντας δίπλα μου, φωνάζει δυνατά…«να δώσουμε στην π… 500 ευρώ άμα της λείπουν». Ξεροκαταπίνω, δεν δίνω σημασία γιατί ήμουν με την παρέα μου, αλλά μετά από μισή ώρα προσπαθώντας να φύγω και να μπω στο αυτοκίνητό μου, ξανά περνάει δίπλα μου και λέει…«μη σου γ… κα…». Πριν καν προλάβω να αντιδράσω είχε απομακρυνθεί. Οσοι ήσαν στην παρέα μου έρχονται μάρτυρες για να πιστοποιήσουν το συμβάν».\nΤο ως άνω επεισόδιο επιβεβαίωσε και η ίδια η 33χρονη, χθες το πρωί, χωρίς να γνωρίζει πως ήδη η καταγγελία είχε φθάσει στα γραφεία της εφημερίδας «Πελοπόννησος». Η ίδια είπε: «Πριν δύο ημέρες, το Σάββατο, κατέβαινα τον δρόμο του σπιτιού μου για να παραλάβω ένα δέμα και περνώντας μπροστά από ένα καφενείο, καθόταν η μητέρα της κοπέλας.\nΤην άκουσα να λέει “αυτή είναι”. Γυρνώντας προς το σπίτι λίγα λεπτά μετά, μάς είδε, γιατί ήμουν μαζί με την αδελφή μου, μπήκε στο αυτοκίνητο της εταιρείας της, μαζί με μια άλλη γυναίκα, μας ακολούθησαν μέχρι το στενό του σπιτιού μου. Βγήκαν από το αυτοκίνητο, μας πλησίασαν προσπαθώντας να μας προκαλέσουν. “Αυτή είναι η καταραμένη”, είπε για ένα απευθυνόμενη στη φίλη της. Εγώ δεν αντέδρασα, ούτε η αδελφή μου και μπήκαμε στο σπίτι μας».\nΜιλώντας στο Live News και τον Νίκο Ευαγγελάτο ένας συγγενής της γυναίκας που είχε σχέση με τον πατέρα των τριών παιδιών πριν το γάμο του με την 33χρονη, έκανε λόγο για εντάσεις μεταξύ των οικογενειών.


31/1/2900/(2016) Η ΠΡΩΤΗ ΕΚΔΗΛΩΣΗ ΕΝΗΜΕΡΩΣΗΣ ΚΟΙΝΟΥ ΑΠΟ ΤΗΝ Ε.ΣΥ. ΝΕΑΣ ΣΜΥΡΝΗΣ ΜΕ ΤΗΝ ΠΑΡΟΥΣΙΑ ΤΟΥ ΑΡΤΕΜΗ ΣΩΡΡΑ !!! » ΑΛΦΕΙΟΣ ΠΟΤΑΜΟΣ\nPosted by Αλφειός Ποταμός at 22:28\tΑΡΤΕΜΗΣ ΣΩΡΡΑΣ, ΕΛΛΑΔΑ, ΕΛΛΗΝΙΚΗ ΣΥΝΕΛΕΥΣΗ, ΣΥΝΕΛΕΥΣΗ Ε.ΣΥ., Χωρίς κατηγορία Add comments Tags:Αρτέμης Σώρρας, ΔΗΜΟΚΡΑΤΙΑ, εκδηλώσεις, Ελλάδα, Έλληνες, ΕΝΕΡΓΟΙ ΠΟΛΙΤΕΣ, Επικαιρότητα, ΣΥΝΕΛΕΥΣΗ Ε.ΣΥ.\n29-30/11/2898 Βιβλιοπωλείον Αιγηίς: Διήμερη εκδρομή... ΤΑΞΙΔΕΥΟΝΤ...\nΑΠΙΣΤΕΥΤΗ ΚΑΤΑΓΓΕΛΙΑ ΑΠΟ ΚΕΡΚΥΡΑΙΟ ΕΠΙΧΕΙΡΗΜΑΤΙΑ: “ΚΕΡΔΙΣΑ 3 ΕΚΑΤΟΜ. ΣΤΟ ΛΟΤΤΟ ΚΑΙ ΕΝΑΣ ΑΠΟ ΤΗΝ ΚΡΗΤΗ ΠΗΓΕ ΣΤΟ ΤΑΜΕΙΟ ΚΑΙ ΠΗΡΕ ΤΑ ΛΕΦΤΑ” ΕΚΔΗΛΩΣΗ ΠΤΟΛΕΜΑΙΔΑΣ 31/1/2900/(2016)ΟΜΙΛΙΑ-ΕΝΗΜΕΡΩΣΗ ΣΤΟ ΞΕΝΟΔΟΧΕΙΟ ”ΠΑΝΤΕΛΙΔΗΣ” ΓΙΑ ΤΑ ΧΡΗΜΑΤΟΟΙΚΟΝΟΜΙΚΑ ΕΡΓΑΛΕΙΑ ΤΟΥ ΑΡΤΕΜΗ ΣΩΡΡΑ.\nΔημοτικές Εκλογές Ελληνική Ιστορία Δικαιοσύνη ΕΝΕΡΓΟΙ ΠΟΛΙΤΕΣ αντιδράσεις ΣΥΝΕΛΕΥΣΗ Ε.ΣΥ. Ελλάδα ΔΗΜΟΙ Εβραίοι Χριστιανισμός εσχάτη προδοσία Ευρωεκλογές Μυθιστορία Ρωσία END καταστροφές συνεντεύξεις Νέμεσις Ελληνισμός ΜΜΕ κόμματα ΕΛΛΗΝΩΝ ΣΥΝΕΛΕΥΣΙΣ ΗΠΑ Πολιτισμός Καταπιστεύματα Τράπεζες εκδηλώσεις εκπομπές συνομωσίες Λαθροεισβολείς Επικαιρότητα Έλληνες Υγεία Παγκοσμιοποιητές Δόλος Γερμανία ΔΗΜΟΚΡΑΤΙΑ Αρτέμης Σώρρας Αποκαλύψεις Γενοκτονίες λαμόγια πολιτικοί Οικονομία ανθέλληνες Χάζαροι Θρησκείες


Κρίνος: Ελεύθεροι οι Βαγγελάτος-Νικόλας – Sport24 104.1\nΚρίνος: Ελεύθεροι οι Βαγγελάτος-Νικόλας\nΕλεύθεροι έμειναν από την ομάδα του Κρίνου ο Χαράλαμπος Βαγγελάτος και ο Αντώνης Νικόλας. Δύο σημαντικές μονάδες στη γραμμή κρούσης. Ο Αντώνης Νικόλας πέρυσι σημείωσε 10 τέρματα, ενώ εννέα τέρματα σημείωσε ο Βαγγελάτος.\nΟι δύο ποδοσφαιριστές στο πρώτο μισό του πρωταθλήματος αγωνίστηκαν στον Τριταιϊκό, ενώ στον β΄ γύρο πήγαν στον Κρίνο βοηθώντας την ομάδα του «κάμπου» αρκετά με τις εμφανίσεις τους. Πρόπερσι βοήθησαν την ΑΕΚ Πατρών να πάρει άνετα την άνοδο στην Β΄ Κατηγορία με τα τέρματα που σημείωσαν (20 γκολ Βαγγελάτος – 33 γκολ Νικόλας). Σύμφωνα με πληροφορίες του www.patragoal.gr oι δύο άσοι εξετάζουν προτάσεις που έχουν στα χέρια τους (από Ηλεία και Αχαΐα) και το επόμενο διάστημα αναμένεται να ξέρουμε που θα συνεχίσουν να αγωνίζονται.\nPrevious article Προβληματισμός και απογοήτευση στην Άρλα\nNext article Συμφώνησε με "Ντα Λουζ" ο Αχαϊκός\nΗ αποστολή της Παναχαϊκής, για το παιχνίδι με τον Ολυμπιακό\nΌποιος έχει διάρκεια θα φτάσει ψηλά


Smart Parking και Smart Lighting >> Ξεκινάμε από τη Χαλκίδα\n«Έξυπνη» πόλη η Χαλκίδα\nSmart Parking και Smart Lighting θα αποκτήσει η πόλη μέσα στο 2017\nΗ Χαλκίδα θα γίνει ο πρώτος Δήμος στην Ελλάδα που θα αποκτήσει πιλοτικά «έξυπνα» συστήματα στάθμευσης και φωτισμού, στο όραμα μιας έξυπνης και δικτυωμένης πόλης. Τα δυο πρωτοποριακά συστήματα Smart Parking και Smart Lighting στοχεύουν στη μείωση του κυκλοφοριακού προβλήματος στους δρόμους και στην εξοικονόμηση της απαιτούμενης ενέργειας για την φωταγώγηση της πόλης. Tην υλοποίηση του έργου έχουν αναλάβει ο Όμιλος ΟΤΕ, η Cisco και οι εταιρείες ΚΑΥΚΑΣ και ΟΤS.\nΤέλος στο γύρω-γύρω όλοι\nΤο Smart Parking, θα βασίζεται σε ειδικούς αισθητήρες που θα εγκατασταθούν σε κεντρικά σημεία της Χαλκίδας οι οποίοι θα συλλέγουν στοιχεία γύρω από τις ελεύθερες θέσεις στάθμευσης. Στη συνέχεια θα μεταδίδουν τις πληροφορίες αυτές στην εφαρμογή του συστήματος, την οποία οι χρήστες θα μπορούν να συμβουλεύονται από το smartphone τους. Σε περίπτωση που κάποιος άλλος οδηγός προλάβει να «φάει» την διαθέσιμη θέση που είχε αποκαλύψει η εφαρμογή, το σύστημα ενημερώνεται και προτείνει εκ νέου την πλησιέστερη θέση.\nΥπολογίζεται ότι με τη βοήθεια του Smart Parking, ο «πονοκέφαλος» της εξεύρεσης πάρκινγκ στα πολύβουα αστικά κέντρα αναμένεται να μειωθεί σε διάρκεια κατά 20 ολόκληρα λεπτά. Κάτι τέτοιο θα έχει ως αποτέλεσμα την εκπομπή λιγότερων ρύπων αλλά και τον περιορισμό του κυκλοφοριακού προβλήματος. Επιπλέον, η Δημοτική Αρχή θα είναι σε θέση να διαχειρίζεται τις διαθέσιμες θέσεις στάθμευσης πιο αποτελεσματικά, παρακολουθώντας τον μέσο χρόνο στάθμευσης του κάθε οχήματος αλλά και τυχόν παραβάσεις του Κ.Ο.Κ.\nΦως στα μέτρα μας\nΤο σύστημα «έξυπνου» φωτισμού για την φωταγώγηση του Δήμου, θα διαθέτει λαμπτήρες LED και θα προσφέρει εξοικονόμηση ενέργειας που θα μεταφράζεται σε μείωση κατά 60% ως προς την κατανάλωση ρεύματος. Το μυστικό σύμφωνα με τους ειδικούς, κρύβεται στη δυνατότητα προσαρμογής της έντασης του φωτισμού ανάλογα με τις ανάγκες της κάθε περιοχής ξεχωριστά, την εποχή και την ώρα της μέρας. Μέσω της ειδικής εφαρμογής, το αρμόδιο τμήμα του Δήμου θα είναι σε θέση να διαχειρίζεται το δίκτυο φωτισμού εύκολα και σε πραγματικό χρόνο.\nΗ πλατφόρμα μιας πόλης με νοημοσύνη\nΤα δεδομένα που θα προκύπτουν από την λειτουργία και των δύο συστημάτων θα συγκεντρώνονται σε Cloud υποδομές και από εκεί θα επικοινωνούν με την ειδική πλατφόρμα διαχείρισης, η οποία μεταξύ άλλων θα επιτρέπει την αλληλεπίδραση των εφαρμοζόμενων λύσεων, την διαχείρισή τους από εξουσιοδοτημένο προσωπικό αλλά και την συνολική απεικόνιση των αποτελεσμάτων ως προς την εφαρμογή τους. Θα υπάρχει ακόμα η δυνατότητα προσθήκης νέων λύσεων στην ίδια πλατφόρμα.\n«Είναι μεγάλη μας χαρά που με τη βοήθεια σημαντικών εταίρων, η Χαλκίδα γίνεται η πρώτη πόλη στην Ελλάδα που εγκαθιστά έξυπνα συστήματα στάθμευσης και φωτισμού. Προτεραιότητά μας είναι να διασφαλίσουμε την ποιότητα ζωής των κατοίκων μας και να προστατεύσουμε το περιβάλλον, με τη βοήθεια των καινοτόμων τεχνολογιών. Στόχος μας είναι η Χαλκίδα να αποτελέσει πρότυπο “πράσινης” και “έξυπνης” πόλης για όλη τη χώρα» δήλωσε ο Δήμαρχος Χαλκιδέων κ. Χρήστος Παγώνης. Το έργο εκτιμάται ότι θα έχει ολοκληρωθεί στις αρχές του 2017.


Η ΑΝΤΑΡΣΥΑ για τις δημοτικές εκλογές εκλογές του Μαΐου\n«Οι τοπικές εκλογές του Μάη, μαζί με τις ευρωεκλογές, έχουν χαρακτήρα πολιτικής αναμέτρησης, ενάντια στη συνέχιση για δεκαετίες της πολιτικής των μνημονίων με μοχλό το χρέος, στην οποία συναινούν ΝΔ-ΚΙΝΑΛ/ΠΑΣΟΚ. Κρίνεται και η επιλογή του ΣΥΡΙΖΑ για βαθύτερη πρόσδεση στον ιμπεριαλισμό των ΗΠΑ, προς όφελος του ελληνικού κεφαλαίου. Κρίνεται κάθε αυταπάτη περί δυνατότητας της Ε.Ε. να αλλάξει σε φιλολαϊκή κατεύθυνση και αναδεικνύεται η αναγκαιότητα ενίσχυσης της πάλης κατά της Ε.Ε., ρήξης και την αποδέσμευσης από αυτήν, ως η μόνη διέξοδος για την υπεράσπιση των εργατικών λαϊκών δικαιωμάτων.\nΈτσι, στην Περιφέρεια Δυτικής Ελλάδας, η ΑΝΤΑΡΣΥΑ στηρίζει την Αριστερή Παρέμβαση – Αντικαπιταλιστική Κίνηση στη Δυτική Ελλάδα. Η ΑΡΠΑ θα δώσει για ακόμα μία φορά τη μάχη των περιφερειακών εκλογών με συνολικό αντικυβερνητικό, αντιΕΕ, αντιδιαχειριστικό πολιτικό περιεχόμενο, ενάντια στο κράτος, τις Περιφέρειες και τους Δήμους του.\nΓια να ενισχυθεί το ρεύμα της αντικαπιταλιστικής-επαναστατικής αριστεράς και της πραγματικής ελπίδας για την ανάπτυξη αποτελεσματικών και νικηφόρων αγώνων διεκδίκησης των αναγκών μας.»\nΜαϊ 31, 2020 Hits:13 ΠΡΩΤΟΣΕΛΙΔΑ


Back Βρίσκεστε εδώ: Home Δραστηριότητες ΔΣ Δραστηριότητες ΔΣ ΠΟΣΕ Ανακοινώσεις ΔΣ Ψήφισμα, 22-3-2016\nΑρ. Πρωτ.: 104/2016 Αθήνα, 31 Μαρτίου 2016\nΜε αφορμή τις δραματικές καταστάσεις που δημιουργήθηκαν στη χώρα μας από τον εγκλωβισμό δεκάδων χιλιάδων προσφύγων-μεταναστών, εμείς οι εργαζόμενοι στο ΙΚΑ-ΕΤΑΜ:\n• Εκφράζουμε τη θλίψη και τον αποτροπιασμό μας κατά του ολέθριου εμφυλίου πολέμου στη Συρία, καθώς και τις εχθροπραξίες παντού στην περιοχή.\n• Εκδηλώνουμε με πράξεις αδελφοσύνης-αλληλεγγύης ενεργοποιώντας τους συναδέλφους μας για άμεση ανθρωπιστική βοήθεια.\n• Καταδικάζουμε απερίφραστα και καταγγέλλουμε το κλείσιμο των συνόρων από τους Ευρωπαίους εταίρους μας που οριοθετούν τα σύνορα της Ευρωπαϊκής Ένωσης στα σύνορα των χωρών τους με την Ελλάδα υψώνοντας φράχτες μίσους και ντροπής.\n• Καλούμε την ελληνική Κυβέρνηση να αναλάβει διπλωματικές πρωτοβουλίες, πλέον των συμφωνηθέντων, για το άνοιγμα των συνόρων και την κατάπαυση του πυρός στη Συρία σε συνεργασία με τον ΟΗΕ.\n• Τέλος, καλούμε τους πολίτες της Ευρώπης και ολόκληρου του πλανήτη να διατρανώσουν με εκδηλώσεις αλληλεγγύης και έμπρακτη συνεισφορά τη στήριξή τους στους ανθρώπους που δοκιμάζονται από τη βία του πολέμου.\n• Ο νέος αποικιοκρατισμός που επιχειρείται είναι το νεότερο έγκλημα του «πολιτισμού» των προηγμένων χωρών κατά της ανθρωπότητας. Ο κύκλος βίας όσο παραμένει ανοικτός θα αφήνει ανεξίτηλα σημάδια, ως συνέπειες στους λαούς οδεύοντας σε απώλειες ελευθεριών και πλήρη στρατικοποίηση της Ευρώπης και του κόσμου.


Κωδικός: 75811 Εκτός αποθέματος\nΓυναικείο πέδιλο Sante κατασκευασμένο από συνθετικό καστόρι. Διαθέτει δερμάτινο πάτο. Διατίθεται σε χρώμα μπλε. Ύψος τακουνιού 14 cm, φιάπα 4 cm. Χαρακτηριστικά


Βιβλία για μικρά παιδιά | BOOKS | iefimerida.gr\nΈνα παιδί γενναίο που κατορθώνει να κοιτάξει κάτω από το κρεβάτι του, ένα αγόρι που γίνεται για λίγο αεροπόρος και πετάει μέχρι το φεγγάρι κι ένα κορίτσι που αφήνει το σπίτι του και φεύγει για μια ξένη χώρα μακρινή είναι μερικοί από τους αξιοθαύμαστους ήρωες που θα κρατήσουν συντροφιά στα μικρά παιδιά το φετινό καλοκαίρι.\nΈνα μικρό αγόρι προσπαθεί να αντιμετωπίσει τους φόβους του. Σήμερα κατάφερε να κάνει πολλά γενναία πράγματα: έδιωξε ένα μικρό τέρας από το μπάνιο, κοίταξε κάτω από το κρεβάτι του (και δεν ήταν κανείς εκεί!), έφαγε πράσινα λαχανικά, κάθισε στην καρέκλα κι άφησε κάποιον άγνωστο να του κόψει τα μαλλιά, χτύπησε και πόνεσε, αλλά κατάφερε να ζητήσει βοήθεια. Στ’ αλήθεια πολύ γενναίο παιδί!\nΓιατί το μικρό αγόρι αντιμετωπίζει με επιτυχία μικρούς και μεγάλους φόβους. Όλα τα παιδιά μπορούν να είναι γενναία!\nΓιατί οι πολύ απλές και χαρούμενες εικόνες, σαν από παιδί φτιαγμένες, γίνονται αμέσως κατανοητές από τους πολύ μικρούς.\nΓιατί στη σειρά υπάρχουν κι άλλα βιβλιαράκια που θα βοηθήσουν τα παιδιά να κατανοήσουν και να αναπτύξουν κοινωνικές δεξιότητες με τον πιο ευχάριστο τρόπο: Είμαι παιδί καλό, Είμαι παιδί ευγενικό, Είμαι παιδί τακτικό.\nΚείμενο: Τζεν Πόρτερ\nΕικόνες: Κέιτι Σόντερς\nΟ μικρός Παύλος, την ώρα που πέφτει για ύπνο, παρέα με το αγαπημένο του αρκουδάκι, εκφράζει μια ανησυχία: «Μαμά, θα μ’ αγαπάς πάντα;». Η καλή μαμά τον παίρνει αγκαλίτσα και του λέει ένα μεγάλο μυστικό. Του εξηγεί ότι τον αγαπάει από την πρώτη μέρα που ήρθε στον κόσμο (και από πιο πριν), τον αγαπάει όταν είναι ο πιο φρόνιμος (αλλά κι όταν δεν είναι), τον αγαπάει όταν την αγκαλιάζει τρυφερά (αλλά κι όταν θυμώνει μαζί της), τον αγαπάει όταν τα καταφέρνει (αλλά κι όταν δεν τα καταφέρνει). Η μαμά αγαπάει το Παύλο επειδή είναι το παιδί της, αλλά ποτέ δεν θα της ανήκει. Τον αγαπάει κάθε μέρα. Και πάντα.\nΓιατί το κείμενο εξηγεί με τον πιο απλό κι εύστοχο τρόπο το θαύμα της μητρικής αγάπης.\nΓιατί τα πολύ μικρά παιδιά είναι γεμάτα ερωτήσεις και αμφιβολίες καθώς ψάχνουν τη θέση τους στον κόσμο. Η αγάπη των γονιών τους τα γεμίζει αυτοπεποίθηση και θέτει τις γερές βάσεις για τη συνέχεια.\nΓιατί είναι μια πολύ προσεγμένη έκδοση, ένα πολύ όμορφο βιβλίο που θα συγκινήσει την κάθε μητέρα.\nΕικόνες: Pauline Martin\nΜια φορά κι έναν καιρό ήταν ένα μικρό αγόρι που βρήκε μέσα στη αποθήκη του σπιτιού ένα μικρό αεροπλάνο. Και αποφάσισε να πάει μια βόλτα. Κι έφτασε στο φεγγάρι, αλλά έμεινε από καύσιμα και δεν είχε τρόπο να γυρίσει πίσω. Στο φεγγάρι συνάντησε ένα άλλο μικρό αγόρι, έναν εξωγήινο, που κι αυτός είχε προβλήματα: είχε χαλάσει η μηχανή του. Τα δυο παιδιά συνειδητοποιούν ότι δεν είναι μόνοι τους πια μέσα στο πυκνό σκοτάδι και μαζί σκέφτονται τρόπους για να μπορέσουν να γυρίσουν στο σπίτι τους. Άραγε θα τα καταφέρουν;\nΓιατί είναι μια μοναδική περιπέτεια! Ποιο παιδί δεν έχει ονειρευτεί ότι μπαίνει σε ένα αεροπλανάκι και πετάει ψηλά, πολύ ψηλά, όλο και πιο ψηλά, μέχρι το φεγγάρι;\nΓιατί, γήινοι ή εξωγήινοι, όλοι μπορεί να έχουμε κάποιο πρόβλημα. Κι αν ανοίξουμε τα μάτια και κοιτάξουμε γύρω μας, θα δούμε ότι δεν είμαστε μόνοι μας.\nΓιατί τα πιο μεγάλα προβλήματα δεν λύνονται με φωνές και κλάματα. Λύνονται με ηρεμία, σκέψη και συνεργασία. Πάντα υπάρχει λύση!\nΚείμενο: Oliver Jeffers\n«Τον τελευταίο χρόνο οι ζωές μας άλλαξαν για πάντα... Ξεκίνησε ο πόλεμος. Κάθε μέρα άρχισαν να συμβαίνουν διάφορα κακά πράγματα γύρω μας και ύστερα δεν υπήρχε τίποτε άλλο παρά μόνο χάος». Πώς είναι να γνωρίζεις τον πόλεμο σε τόσο μικρή ηλικία; Πως είναι να τα αφήνεις όλα πίσω σου και να ταξιδεύεις για έναν τόπο ξένο; Ένα μικρό κορίτσι αφηγείται την μεγάλη περιπέτεια της ζωής της.\nΓιατί είναι ένα βιβλίο που πραγματεύεται ένα θέμα δύσκολο στο σωστό τόνο, δίχως συναισθηματισμούς. Τα παιδιά είναι έτοιμα να ακούσουν τα πιο σκληρά πράγματα, αν κάποιος βρει τον σωστό τρόπο για να τους τα πει. Και η Σάννα τα καταφέρνει.\nΓιατί φανερώνει τη μεγάλη αλήθεια: πίσω από τις λέξεις «μετανάστες», «πρόσφυγες» και τους χιλιάδες αριθμούς των δελτίων ειδήσεων, κρύβονται άνθρωποι που είχαν μια ζωή πριν το μεγάλο ταξίδι και μικρά παιδιά που, σαν όλα τα παιδιά του κόσμου, έχουν όνειρα, φόβους και απορίες.\nΓιατί «Εύχομαι μια μέρα, σαν κι αυτά τα πουλιά, να βρούμε κι εμείς ένα καινούριο σπίτι. Ένα σπίτι όπου δεν θα φοβόμαστε κι έτσι εκεί θα ξεκινήσουμε τη ιστορία μας από την αρχή»\nΚείμενο: Φραντσέσκα Σάννα\nΕικόνες: Φραντσέσκα Σάννα\nΑλήθεια, ποιος είναι ο μεγαλύτερος θησαυρός του κόσμου; Το χρυσάφι; Το νερό; Το πετρέλαιο; Η Εβίτα σπάει το κεφάλι της για να το βρει. Η φτερωτή ελαφίνα που εμφανίζεται μπροστά της θα τη βοηθήσει να βρει την απάντηση. Η μικρή ανεβαίνει στον λαιμό της και το μαγικό ταξίδι ξεκινάει. Στο δρόμο της θα συναντήσει την Ελπίδα τη Πυγολαμπίδα, τον Διογένη το Λαγό και τον Χρύσανθο το Χέλι, που θα της αποκαλύψει πολλά μυστικά, αλλά και τον γίγαντα Αχόρταγο, τη γυναίκα του, τη μάγισσα Ζήλεια, και τον βαριεστημένο παιδί τους τον Κατσούφη. Καθόλου δεν της αρέσει αυτή η οικογένεια που όλοι ακολουθούν σαν υπνωτισμένοι. Τι θα κάνει η Εβίτα;\nΚείμενο: Εύη Τσιτιρίδου-Χριστοφορίδου\nΟ ΚΑΠΕΤΑΝΙΟΣ ΠΦΦ ΚΑΙ Ο ΚΟΚΚΙΝΟΣ ΔΡΑΚΟΣ\nΟ Καπετάνιος Πφφ είναι ένα παιδί που ζει σε μια χώρα πολύ παράξενη, μια χώρα όπου κανένας άνεμος δεν φυσάει. Ποτέ. Στην χώρα αυτή δεν κουνιέται τίποτε, ούτε καν η θάλασσα, δεν υπάρχει ούτε ένα τόσο δα μικρό κυμματάκι. Όλα είναι ήρεμα και ο Πφφ αναστενάζει διαρκώς από την πλήξη. Μια μέρα, ο Πφφ θα βρει θαμμένο σε ένα παλιό μπαούλο ένα παράξενο αντικείμενο, έναν χαρταετό. Ποτέ στη ζωή του δεν είχε δει χαρταετό. Οι χαρταετοί απαγορεύονται αυστηρώς στο νησί, αλλά ο μικρός Πφφ αρνείται να τον αποχωριστεί.\nΓιατί ο Πφφ είναι ένα μικρό παιδί που κοντεύει να πεθάνει από την πλήξη, μέχρι την ημέρα που αποκτά ένα ενδιαφέρον. Ο χαρταετός του αλλάζει τη ζωή!\nΓιατί το νησί είναι μαγεμένο, μια πολύ παλιά κατάρα το στοιχειώνει. Θα χρειαστεί το θάρρος, η αποφασιστικότητα και η καθαρή καρδιά ενός μικρού παιδιού για να λυθούν τα μάγια.\nΓιατί λατρεύουμε τους κόκκινους δράκους.\nΚείμενο: Didier Sustrac\nΑπόδοση: Eric Puybaret


Πέμπτη, 06 Ιούλιος 2017 12:44\tΕυρυτανικά Νέα\nΗ ανανέωση του στελεχιακού δυναμικού της Νέας Δημοκρατίας προχωράει με σταθερά βήματα. Το Μητρώο Πολιτικών Στελεχών, που αποτελεί προσωπικό στοίχημα του Προέδρου του κόμματος κ. Κυριάκου Μητσοτάκη, αναδεικνύει καθημερινά, με διαφάνεια και αξιοκρατία, ικανό και καταρτισμένο πολιτικό προσωπικό.\nΜε μεθοδικότητα, συγκεκριμένη διαδικασία και κριτήρια επιλογής και κυρίως με το πείσμα και τη θέληση εκατοντάδων εθελοντών που στηρίζουν την προσπάθεια και χιλιάδων ανθρώπων που συμμετέχουν σε αυτή καταθέτοντας το βιογραφικό τους. Η ανιδιοτελής προσφορά των εθελοντών, που προέρχονται από την κοινωνία και θέλουν να βάλουν το δικό τους λιθαράκι για να γίνει η κοινωνία καλύτερη, είναι πραγματικά συγκινητική. Δίνουν το χρόνο, τις γνώσεις και τον καλύτερο εαυτό τους για να αλλάξει ο τρόπος που επιλέγονται αυτοί που στελεχώνουν τους κομματικούς οργανισμούς.\nΚαι αυτοί οι άνθρωποι είναι, πλέον, πολλοί. Είτε πρόκειται για επαγγελματίες της αγοράς, είτε για εργαζόμενους σε τμήματα ανθρώπινου δυναμικού, είτε για καθηγητές πανεπιστήμιων, είτε απλώς για άτομα που θέλουν και μπορούν να συνεισφέρουν στην προσπάθεια αυτή. Και όταν τους ρωτήσεις γιατί το κάνουν, η απάντηση που σου δίνουν είναι περίπου η ίδια: «Δεν αντέχουμε άλλο το σκοτάδι. Δεν μπορούμε να μένουμε απαθείς ενώ βλέπουμε τη χώρα να καταρρέει. Δεν είναι αυτό το μέλλον που ονειρευόμαστε για τα παιδιά μας».\nΗ δουλειά που γίνεται σε επίπεδο καταγραφής βιογραφικών, μελέτης και επιλογής υποψηφίων και συνεντεύξεων είναι «δουλειά μυρμηγκιού». Συστημική, δομημένη διαδικασία με στόχο την επόμενη ημέρα.\n«Χρειαζόμαστε διαδικασίες, δομές, μηχανισμούς αξιολόγησης και κυρίως τη βεβαιότητα σε όλη την κοινωνία ότι είμαστε ένα κόμμα το οποίο σκέφτεται και αντιλαμβάνεται τη διαχείριση του ανθρωπίνου δυναμικού του διαφορετικά από ό,τι έκανε μέχρι σήμερα» ήταν τα λόγια του Κυριάκου Μητσοτάκη, σε εκδήλωση για το Μητρώο Πολιτικών Στελεχών.\nΣτην πράξη, η διαδικασία επιλογής στελεχών είναι «κρυστάλλινη». Δεν υπάρχουν κομματικά διαπιστευτήρια. Δεν παίζουν κανένα ρόλο οι προσωπικές επαφές, οι γνωριμίες και οι κουμπαριές.Κάθε υποψήφιος καταχωρεί το βιογραφικό του μέσω της διαδικτυακής πλατφόρμας ananeosi.nd.gr. Κάθε βιογραφικό μελετάται από ειδικούς προερχόμενους από την αγορά, τον ακαδημαϊκό χώρο και την πολιτική. Ο κάθε υποψήφιος αξιολογείται με βάση τις γνώσεις, την εργασιακή του εμπειρία, την προσωπικότητα και τις ικανότητές του να συνεισφέρει σε συγκεκριμένους τομείς. Πρόκειται για μια καινοτόμο διαδικασία, που αλλάζει ριζικά τον τρόπο στελέχωσης των κομμάτων.\n«Η ανανέωση της Νέας Δημοκρατίας θα γίνει με οξυγόνο από την κοινωνία. Θα ενταχθούν πρόσωπα που φέρνουν νέο αέρα στην πολιτική», είχε τονίσει ο Κυριάκος Μητσοτάκης. Και αυτό ακριβώς υλοποιείται από τον περασμένο Οκτώβριο, που ξεκίνησε η διαδικασία επιλογής στελεχών από το Μητρώο. Μέσω της αξιολόγησης του κάθε υποψηφίου, διακρίνονται οι τομείς όπου μπορεί να προσφέρει τα μέγιστα. Με τον τρόπο αυτό, η κοινωνία των πολιτών τροφοδοτεί τη Νέα Δημοκρατία με ανθρώπους δραστήριους, με πλούσια κοινωνική παρουσία, επαγγελματική επάρκεια, πολιτική ευαισθησία και κριτήριο, που θέλουν να ασχοληθούν με τα κοινά.\nΜητρώο ανοιχτό σε όλους\nΤο Μητρώο Πολιτικών Στελεχών απευθύνεται σε όλους. Κυρίως όμως, απευθύνεται σε όσους θέλουν και μπορούν να προσφέρουν αλλά δεν έχουν βγει, ακόμα, μπροστά. Η διαφανής και αξιοκρατική διαδικασία δίνει τη δυνατότητα σε όλους αυτούς τους πολίτες να φωνάξουν «Είμαστε εδώ. Θέλουμε να συνεισφέρουμε. Θέλουμε να γίνουμε κομμάτι στη μεγάλη πολιτική αλλαγή». Το συντονισμό του όλου εγχειρήματος έχει αναλάβει η Ρεβέκκα Πιτσίκα, σύμβουλος του κ. Μητσοτάκη για θέματα στελεχιακού δυναμικού και διευθύντρια Ανάπτυξης/Διαχείρισης Ανθρωπίνων Πόρων στη σχετική διεύθυνση της Νέας Δημοκρατίας.\nΜέχρι σήμερα, στην πλατφόρμα έχουν κατατεθεί περίπου 3.000 βιογραφικά. Οι συμμετέχοντες έχουν μέσο όρο ηλικία τα 42 έτη. Τέσσερις στους πέντε αιτούντες έχουν τουλάχιστον δεκαετή επαγγελματική εμπειρία ενώ ποσοστό μεγαλύτερο του 50% διαθέτει τουλάχιστον μεταπτυχιακό τίτλο σπουδών. Ήδη, έχουν πραγματοποιηθεί 1.200 συνεντεύξεις. Δέκα ομάδες, στις οποίες λαμβάνουν μέρος 32 αξιολογητές, έχουν εργαστεί πάνω από 900 ώρες για το σκοπό αυτό.\nΜετά την επιλογή στελεχών από τη διαδικασία των συνεντεύξεων, πραγματοποιείται η ένταξή τους σε ομάδες εργασίας. Συμμετέχουν σε σεμινάρια επικοινωνίας και πολιτικής επιμόρφωσης με στόχο να αναπτύξουν κομβικές πολιτικές δεξιότητες.\nΟι 50 νέοι\nΤο Μητρώο είναι μια διαρκής διαδικασία. Η τελευταία «φουρνιά» αποτελείται από 50 νέα στελέχη της Νέας Δημοκρατίας. Οι άνθρωποι αυτοί είναι οι εξής:\nΙωάννης Παπαγεωργίου, Μαρία Καλπουζάνη, Κώστας Δρετάκης, Βασίλης Στουραΐτης, Σπύρος Βουγάς, Γιώργος Κοκκάς, Ντίνος Παπαδημητρίου, Νίκος Τσονάκας, Κατερίνα Ζιούτα, Ρουσλάν Μπουτζάν, Γιώργος Παππάς, Αγνή Κανδύλη, Κωνσταντίνος Δαρδαμάνης, Ειρήνη Χατζοπούλου, Ηλίας Τσαούσης, Δημήτρης Λαθούρης, Κωνσταντίνος Μαραβέγιας, Χρήστος Κουμουνδούρος, Σοφία Αναγνωσταρά, Ινέτζη Δημητρακάκη, Μιχάλης Καντιδενός, Βασίλης Τσιφλικιώτης, Αναστασία Σακκαρέλη, Νίκος Κοροβέσης, Κωνσταντίνος Τρομπούκης, Χαράλαμπος Μπουρνιάς, Σπύρος Λίτσας, Αθανάσιος Πηλιούνης, Ελένη Μαυρόγαλου, Γιώργος Λεούσης, Ιωάννης Παπαγεωργίου, Μαρία Καλπουζάνη, Κώστας Δρετάκης, Βασίλης Στουραΐτης, Σπύρος Βουγάς, Γιώργος Κοκκάς, Σπύρος Ραψομανίκης, Τόνια Αράχωβα, Γιώργος Κριμπάς, Αθανάσιος Χαλαζωνίτης, Βασίλης Μπορμπότης, Αλέξανδρος Λαγάκος, Αντώνιος Γιαμβριάς, Γεώργιος Καραβάνας, Ανδρέας Παλευρατζής, Ιωάννης Σαμαράς, Πάνος Λώλος, Σωτήρης Κοπατσάρης, Βαλεντία Τσέπη, Μιχάλης Τάσσου, Σταύρος Βλαχογιάννης, Αιμιλιανός Ευαγγελινός, Γιάννης Δεληγιάννης, , Αντώνης Χονδρονίκος, Θεόδωρος Τριανταφυλλίδης, Ευάγγελος Θεολόγης.\nΈχουμε 1940 επισκέπτες συνδεδεμένους


Στη Nyos 1700, στο Αιτωλικό πόσοι; | etoliko.gr\nΑιτωλοακαρνανία: Ένα κρούσμα σε 172 ελέγχους χθες\nΣυζήτηση για τη διοργάνωση του πανηγυριού στον Αη Συμιό Μεσολογγίου\nΠαιδική ακαδημία κολύμβησης στο Μεσολόγγι\nΆρης Αιτωλικού: Επανέναρξη των προπονήσεων των Τμημάτων Υποδομής\nΆγιος Τριφύλλιος: Η άγνωστη ιστορία της εορτής του Κύπριου Αγίου στο…\nΑρχική Απόψεις Στη Nyos 1700, στο Αιτωλικό πόσοι;\nΣτη Nyos 1700, στο Αιτωλικό πόσοι;\n«Η λίμνη που σκότωσε 1.700 άτομα σε ένα βράδυ» έγραφε το μήνυμα που μου ήρθε στο κινητό την εβδομάδα που μας πέρασε από φίλο του etoliko.gr.\nΠατώ τον σύνδεσμο που το συνόδευε και διαβάζω για «μια από τις πιο περίεργες και μυστηριώδεις φυσικές καταστροφές στην ιστορία της ανθρωπότητας που συνέβη στη λίμνη Nyos – μια λίμνη που σχηματίστηκε πάνω από έναν ηφαιστειακό κρατήρα στο βορειοδυτικό Καμερούν…».\nΣυνεχίζω και διαβάζω το άρθρο του Δημήτρη Δρίζου στο NewBomb με ενδιαφέρον «…Χωρίς προειδοποίηση, η λίμνη απελευθέρωσε εκατοντάδες χιλιάδες τόνους τοξικού διοξειδίου του άνθρακα – οι εκτιμήσεις κυμαίνονται από 300.000 έως και 1.6 εκατομμύρια – και αυτό το σιωπηλό σύννεφο θανάτου απλώθηκε στην ύπαιθρο με ταχύτητα περίπου 100 χλμ. / Ώρα (62 μίλια / ώρα) σκοτώνοντας μέσα σε λίγα λεπτά από ασφυξία -ελλείψει οξυγόνου- 1.746 άτομα και περισσότερα από 3.500 ζώα. Το αποτέλεσμα ήταν εξίσου καταστροφικό με την ταχύτητα και με τη σοβαρότητα ενός Βιβλικού χτυπήματος. Σε ακτίνα 25 χιλιομέτρων, ο θάνατος συνάντησε τους ντόπιους και τα άγρια ζώα. Πολλοί άνθρωποι από τα χωριά Cha, Nyos και Subum έσβησαν σιωπηλά στον ύπνο τους. Μερικοί βρέθηκαν με αίμα γύρω από τις μύτες και τα στόματά τους…».\nΜέσα σε λίγα λεπτά το μυαλό μου έκανε τον συνειρμό που, μπορεί να, κάνετε και εσείς τώρα. Στην θέση της λίμνης Nyos να βρισκόταν το κανάλι της λιμνοθάλασσας μας και αντί για εκατοντάδες χιλιάδες τόνους τοξικού διοξειδίου του άνθρακα να απελευθερωνόταν αντίστοιχοι τόνοι υδρόθειο. Απλά καταστροφικό. Θα μιλάμε για τραγωδία.\nΣυνεχίζω να διαβάζω το άρθρο «…Όπως εξηγεί ο David Bressan για το Scientific American, τα ηφαιστειακά αέρια που εκλύονται από το έδαφος κάτω από τη λίμνη διαλύονται και συγκεντρώνονται στα βαθύτερα νερά τους και οι τροπικές θερμοκρασίες σχηματίζουν ένα είδος «καπάκι» ελαφρότερου ζεστού νερού πάνω από το πιο πυκνό δροσερό νερό του βυθού με το διαλυμένο αέριο. Δεν είναι ξεκάθαρο τι «έσπασε τη σφραγίδα» και επέτρεψε να ανεβεί το βαθύ, μολυσμένο νερό, αλλά θα μπορούσε να ήταν ένας σεισμός, μια κατολίσθηση ή μια ηφαιστειακή έκρηξη ή ακόμα και κάτι τόσο απλό όσο τα βαριά λασπώδη βροχόνερα που συρρέουν στη λίμνη και την γεμίζουν από τον πάτο προς τα πάνω, ανυψώνοντας τα επίπεδα του νερού…».\nΤο μυαλό μου αστραπιαία έρχεται πάλι στον τόπο που ζω. Το Αιτωλικό, όπου αντίστοιχες εικόνες ζούμε και εμείς αρκετά χρόνια τώρα. Αντί για ανθρώπους όμως βλέπουμε εκατομμύρια ψάρια νεκρά στην επιφάνεια της λιμνοθάλασσας μετά από κάθε ανακάτεμα των υδάτων της.\nΜεγάλες ποσότητες υδρόθειου που είναι συσσωρευμένο στα κατώτερα αλμυρά υδάτινα επίπεδα να απελευθερώνονται και να σκοτώνουν ψάρια.\nΤι θα γίνει όμως αν κάποια στιγμή απελευθερωθούν εκατοντάδες χιλιάδες τόνοι υδρόθειου; Θα μιλάμε για νέο Nyos;\nΤι θα απογίνουν οι κάτοικοι (Αιτωλικού, Κεφαλόβρυσου, Χαλικιού, Χρυσοβεργίου Σταμνάς, Αγίου Ηλία) περιμετρικά της λιμνοθάλασσας;\nΣε τι χιλιομετρική έκταση θα προκαλέσει θάνατο; Στην λίμνη Nyos, προκάλεσε θανάτους και ζημίες σε ακτίνα είκοσι πέντε χιλιόμετρων. Δηλαδή κινδυνεύουν και οι κάτοικοι του Νιοχωρίου και Μεσολογγίου.\nΑυτά και πολλά ακόμα ερωτήματα περιφέρονται στο μυαλό μου.\nΗ περίπτωση της λίμνης Nyos έχει πολλές ομοιότητες με την περίπτωση της λιμνοθάλασσας του Αιτωλικού, καθώς και διάφορες. Εάν όμως υπάρχει έστω και μια πιθανότητα στις χίλιες να γίνουμε πρωτοσέλιδο με τίτλο «Αιτωλικό: Η λίμνη που σκότωσε 20.000 άτομα σε ένα βράδυ» τότε θα πρέπει να μας απασχολήσει τώρα.\nΤο πρόβλημα της λιμνοθάλασσας Αιτωλικού – Μεσολογγίου δεν είναι αμελητέο. Η έλλειψη στρατιωτικού σχεδίου αντιμετώπισης του προβλήματος είναι εμφανές εδώ και πολλά χρόνια.\nΚαθημερινά οι ανθρωπογενές παρεμβάσεις οξύνουν το πρόβλημα. «Τα νερά της λίμνης Λυσιμαχίας, που είναι γλυκά, παροχετεύονταν για αρκετά χρόνια στη λιμνοθάλασσα του Αιτωλικού. Έτσι, το αλμυρό νερό της λιμνοθάλασσας που είναι βαρύτερο από το γλυκό της Λυσιμαχίας, εγκλωβιζόταν στον πυθμένα, με αποτέλεσμα να μην οξυγονώνεται. Τα ύδατα δυστυχώς λόγω διαφορετικής πυκνότητας δεν αναμειγνύονταν». Ακόμα «Τα νερά αυτά βρίθουν υπολειμμάτων φυτοφαρμάκων και λιπασμάτων, που προκαλούν ευτροφισμό και κατ’ επέκταση συντείνουν στην ανάπτυξη θειοβακτηρίων, βακτηρίων δηλαδή που παράγουν υδρόθειο. Λύση μπορεί να δοθεί στα προβλήματα αυτά, αν προωθηθεί η οξυγόνωση των νερών της λιμνοθάλασσας, φυσικά ή τεχνητά, αφού το οξυγόνο εξουδετερώνει το υδρόθειο», υπογραμμίζει ο κ. Ιερόθεος Ζαχαρίας, λέκτορας Περιβαλλοντικής Γεωλογίας στο Τμήμα Διαχείρισης Περιβάλλοντος και Φυσικών Πόρων στο Πανεπιστήμιο Ιωαννίνων, στην Καθημερινή και την Ιωάννα Φωτιάδη της 21 Δεκεμβρίου το 2008. Και συνεχίζει «διαφορετικά, οι επιπτώσεις από την αύξηση του υδρόθειου δεν θα περιοριστούν στα ψάρια, αλλά θα επηρεάσουν και τη δημόσια υγεία των κατοίκων στις γύρω περιοχές».\nΟ «εχθρός» (το υδρόθειο) συσσωρεύει τις δυνάμεις στο στρατόπεδο του (στο πυθμένα του καναλιού) κάθε μέρα που περνά. Εμείς τι κάνουμε;;;\nΜεσολόγγι 15 Ιουνίου, 2021\netoliko.gr 15 Ιουνίου, 2021\nΠρόγραμμα 2o Messolonghi by Locals Festival\nΜεσολόγγι 24 Αυγούστου, 2020\nΑιτωλικό: Ρευματοδοτούσαν παράνομα τις οικίες τους\nto «μπεεεεε» or not to «μπεεεεε»\nΑπόψεις 3 Μαΐου, 2021


«Εξοικονόμηση κατ’ οίκον ΙΙ»: Εξαντλήθηκαν τα κεφάλαια για Στερεά Ελλάδα - Βόρειο Αιγαίο σε 1.5 ώρα! - Οικονομία - Athens magazine\n"Βροχή" οι αιτήσεις!\nΕξαντλήθηκαν τα κεφάλαια για το Εξοικονόμηση κατ’ οίκον ΙΙ για Στερεά Ελλάδα - Βόρειο Αιγαίο σε 1.5 ώρα! Η ηλεκτρονική πλατφόρμα του προγράμματος «Εξοικονόμηση κατ’ οίκον ΙΙ» άνοιξε σήμερα στις 10 π.μ. για τις Περιφέρειες Στερεάς Ελλάδας και Βορείου Αιγαίου, σύμφωνα με το νέο χρονοδιάγραμμα που ανακοινώθηκε στις 17 Σεπτεμβρίου.


HeLLeNiCReVeNgE: το Ξέχασμα, πως νικάμε τον σύγχρονο Εφιάλτη? τι λέει η ξεχασμένη γλώσσα? Τεχνικές "Focus and frame" Δημιουργία εικόνων που "αντιλαμβάνεται" το Υποσυνείδητο μας\nτο Ξέχασμα, πως νικάμε τον σύγχρονο Εφιάλτη? τι λέει η ξεχασμένη γλώσσα? Τεχνικές "Focus and frame" Δημιουργία εικόνων που "αντιλαμβάνεται" το Υποσυνείδητο μας\nΠως αντιμετωπίζουμε την απώλεια μνήμης\nΑν υποφέρουμε από κακή μνήμη, που είναι ο εφιάλτης της σύγχρονης εποχής, είναι σημαντικό να μένουμε ήρεμοι, να κρατάμε σημειώσεις, να ετοιμάζουμε λίστες και να τις ελέγχουμε\nΗ έντονη πίεση εργασίας, το κυκλοφοριακό πρόβλημα και άλλες παρόμοιες πηγές άγχους, μπορεί να μας κάνουν να λειτουργούμε αποσπασματικά και να ξεχνάμε πράγματα.\nοι περισσότεροι από εμάς ξεχνάμε τα ονόματα των ανθρώπων που βλέπουμε τακτικά και τι θέλουμε να κάνουμε μέσα σε λίγα δευτερόλεπτα, αφότου βγαίνουμε από το δωμάτιο.\nΟι καταστάσεις που μας κάνουν να αμφισβητούμε τον εαυτό μας και κάνουν τη ζωή μας δύσκολη, αναφέρονται όχι στην άνοια, αλλά στο ότι ο εγκέφαλος μας ασχολείται με άλλα πράγματα.\nΔηλαδή, το σώμα μας είναι προγραμματισμένο να κάνει κάτι, αλλά το μυαλό μας σκέφτεται ένα τελείως διαφορετικό πράγμα. Έτσι, αποστασιοποιείται, και μας κάνει πιο δύσκολο να θυμηθούμε γιατί ανοίξαμε για παράδειγμα, το ψυγείο.\nΑν το μυαλό μας είναι γεμάτο με άλλα πράγματα, όταν προσπαθούμε να κάνουμε κάτι, δεν μπορούν να καταχωρηθούν δεδομένα και τα μη καταχωρηθέντα δεδομένα δεν μπορούν να ανακτηθούν εύκολα.\nΤο ανθρώπινο μυαλό μπορεί να προστατευθεί μέχρι την ηλικία των 100 ετών. Εάν δεν υπάρχει κανένα νευρολογικό πρόβλημα, ένας υγιής άνθρωπος δεν θα έχει πρόβλημα μνήμης ακόμα και αν είναι 100. Αυτό σημαίνει ότι το να ξεχνούμε, δεν είναι μέρος της γήρανσης.\nΣτην πραγματικότητα, υπάρχουν ορισμένες τεχνικές για διατήρηση ζωντανής μνήμης.\nΤεχνικές υποστήριξης της μνήμης, αξιολογήθηκαν σε έρευνα που έγινε στις ΗΠΑ.\nΑπό 18.000 άτομα με προβλήματα μνήμης που τρώνε υγιεινά και ασκούνται, ζητήθηκε να εφαρμόσουν "memory-supporting" τεχνικές.\nΕθελοντές που ακολούθησαν τις συμβουλές και ασκήθηκαν για μια εβδομάδα , υποβλήθηκαν σε εξέταση εγκεφάλου με μαγνητικό συντονισμό (Magnetic resonance imaging, MRI) και Τομογραφία εκπομπής ποζιτρονίων (positron-emission tomography image,PET)\nΌταν εξετάστηκαν οι εικόνες, παρατηρήθηκαν αλλαγές στους νευρώνες και μείωση των προβλημάτων μνήμης.\nΟι περισσότεροι από εμάς συνειδητοποιούμε ότι δεν θυμόμαστε το όνομα ενός ατόμου που συναντούμε για δεύτερη φορά.\nΟι ειδικοί συστήνουν να κάνουμε τεχνικές εστίασης και πλαισίωσης για 60 δευτερόλεπτα, ώστε να μην ξεχνάμε το όνομα ενός ατόμου που μόλις συναντήσαμε.\nΗ εστίαση σημαίνει ότι πρέπει να εστιάσουμε στο πρόσωπο αυτού του ατόμου και να απομακρυνθούμε από όλα τα εφέ που μας αποσπούν την προσοχή.\nΤο Framing συνιστά τη δημιουργία μιας δημιουργικής εικόνας που θα μας υπενθυμίζει αυτό το άτομο.\nΔημιουργούμε εικόνες, αφού αυτές είναι η γλώσσα που αντιλαμβάνεται το Υποσυνείδητο...\nΓια παράδειγμα αν συναντήσουμε κάποιον που τον λένε Τριαντάφυλλο, να σκεφτούμε το αντίστοιχο λουλούδι που συνδέεται με αυτό το όνομα.\nΟι επιστήμονες λένε ότι ο ιππόκαμπος συνεργάζεται με τον μετωπιαίο λοβό και βοηθά στη μεταφορά δεδομένων στη μακροχρόνια μνήμη, χάρη σε αυτή την τεχνική.\nγια να μην αναστατωνόμαστε από την κακή μνήμη στη καθημερινότητα μας, είναι σημαντικό να παραμένουμε ήρεμοι,\nστον ελεύθερο χρόνο μας, να επικεντρωνόμαστε σε αυτό που δεν πρέπει να ξεχάσουμε, μέχρι να αποτυπωθεί στη μνήμη μας.\nΗ έρευνα δείχνει ότι εάν οι αριστερόχειρες χρησιμοποιούν το δεξί τους χέρι για μικρές καθημερινές εργασίες και οι δεξιόχειρες χρησιμοποιούν το αριστερό τους χέρι, αυτό θα βοηθήσει στη βελτίωση της μνήμης τους.\nΗ έρευνα αποκαλύπτει ότι περνάμε σχεδόν 10 λεπτά ψάχνοντας για πράγματα που μεταφέρουμε μαζί μας κάθε μέρα, όπως τα κλειδιά, τα γυαλιά, το πορτοφόλι, η τσάντα και το κινητό τηλέφωνο. Χρειάζεται να περιμένουμε λίγο πριν βγούμε από το σπίτι και να αναρωτηθούμε αν έχουμε πάρει τα απαραίτητα πράγματα.\nείναι επίσης σημαντικό να έχουμε τακτοποιημένα τα πράγματά μας, σε συγκεκριμένους χώρους στο σπίτι, στο αυτοκίνητο και στο γραφείο, έτσι θα τα αναζητάμε λιγότερο και πάντα θα τα βρίσκουμε.\nΜια άλλη τεχνική είναι η δημιουργία μιας ιστορίας με τα πράγματα που υπάρχει περίπτωση να ξεχάσουμε. Κάνουμε μια λίστα που να τα περιλαμβάνει και δημιουργούμε μια ιστορία που τα περιέχει και τα συσχετίζει.\nΔίνουμε προσοχή σε αυτό που φοράει ο συνάδελφός μας, ο δάσκαλος ή το παιδί μας κατά τη διάρκεια της μέρας.\nΓράφουμε τις λεπτομέρειες (χρώμα, μοτίβο, ύφασμα κλπ) σε ένα κομμάτι χαρτί. Κατά την επιστροφή μας στο σπίτι (ειδικά αργά το βράδυ), προσπαθούμε να θυμηθούμε τα ρούχα τους. Συγκρίνουμε τις απαντήσεις μας, με τις σημειώσεις μας. Αν κάνουμε τακτικά αυτή την άσκηση, η τεχνική θα μας βοηθήσει να θυμόμαστε.\nΔιασκεδαστικά παιχνίδια, όπως το Sudoku και τα παιχνίδια λέξεων κρατούν τη μνήμη ζωντανή. Παίζουμε παιχνίδια που υποστηρίζουν τη μνήμη. Η έρευνα δείχνει ότι αυτά τα παιχνίδια μπορούν επίσης να αυξήσουν και την ικανότητα συγκέντρωσης.\n21-6-17 Having a bad memory can make you SMARTER: Forgetting irrelevant details helps you make the decisions that really matter


ΣΥΝΤΗΡΕΙ ΤΟΝ ΠΑΡΑΛΙΑΚΟ ΑΞΟΝΑ ΑΠΟ ΑΓΙΟΚΑΜΠΟ ΕΩΣ ΒΕΛΙΚΑ Η ΠΕΡΙΦΕΡΕΙΑ ΘΕΣΣΑΛΙΑΣ - Paidis.com\nΚ. Αγοραστός: Έργο ουσίας για την εξυπηρέτηση χιλιάδων συμπολιτών μας\nΣτη συντήρηση και αποκατάσταση του παραλιακού δρόμου από το λιμάνι Αγιοκάμπου έως τη θέση «Βραχάκια» στη Βελίκα προχωρά η Περιφέρεια Θεσσαλίας. Ο Περιφερειάρχης Κώστας Αγοραστός υπέγραψε με τον ανάδοχο τη σύμβαση του έργου προϋπολογισμού 1.700.000 ευρώ.\nΜε το συγκεκριμένο έργο θα εκτελεστούν εργασίες συντήρησης και αποκατάστασης στο οδικό τμήμα Αγιόκαμπος – Σωτηρίτσα – Βελίκα. Πρόκειται για ένα δρόμο όπου κατά τους καλοκαιρινούς μήνες λόγω των παραθεριστών γνωρίζει μεγάλο φόρτο ενώ χρησιμοποιείται ως εναλλακτική εθνική οδός όταν κλείνει η εθνική οδός Αθήνα – Θεσσαλονίκης στο ύψος των Τεμπών.


Γ. Ασμάτογλου στο Πρώτο: Η αμόλυβδη θα αγγίξει τα 2€ στα μεγάλα αστικά κέντρα – Στα 2,20€ στα νησιά (audio) – FANNEWS.GR\nΓ. Ασμάτογλου στο Πρώτο: Η αμόλυβδη θα αγγίξει τα 2€ στα μεγάλα αστικά κέντρα – Στα 2,20€ στα νησιά (audio)\nFebruary 1, 2022 NewsRoom ΟΙΚΟΝΟΜΙΑ 0\n«Η μέση τιμή σήμερα αγγίζει το 1,90€ πανελλαδικά, η οποία είναι πολύ υψηλή τιμή για την αμόλυβδη βενζίνη, όπως επίσης και για το πετρέλαιο θέρμανσης και το πετρέλαιο κίνησης το οποίο είναι κόστος ενέργειας για όλα τα παραγόμενα προϊόντα αλλά και για τις παροχές υπηρεσιών οι οποίες ανεβάζουν το κόστος και έτσι αυτός που το πληρώνει τελικά είναι ο καταναλωτής» τόνισε μιλώντας στο Πρώτο Πρόγραμμα 91,6 και 105,8 και την εκπομπή «Πρωινή Παρέα» με την Κατερίνα Σερέτη και τον Διονύση Χατζημιχάλη, ο αντιπρόεδρος Συνδέσμου Πρατηριούχων και Εμπόρων Καυσίμων, Γιώργος Ασμάτογλου.\nΕίναι σταθερά ανοδική η πορεία του διυλισμένου προϊόντος του πετρελαίου και αν κάνει για λίγο μια κάμψη, ξαναγυρίζει πάλι ανοδικά, ανέφερε ο κ. Ασμάτογλου. Οι πολύ μικρές μειώσεις που έχουν υπάρξει όχι μόνο δεν έχουν φανεί αλλά το αμέσως επόμενο διάστημα καλύπτεται η μείωση και ανεβαίνουν προς τα πάνω πάλι οι τιμές. «Συνεχίζει η ανοδική πορεία λίγο λίγο κάθε μέρα, το βλέπω και στις προβλέψεις τις διυλιστηριακές που και στην αυριανή μέρα θα είναι προσθετική, όπως και σήμερα ήταν αρκετά υψηλή η αύξηση για όσους θα πάρουμε καύσιμα σε σχέση με την χθεσινή χρέωση. Είναι ακριβότερο το καύσιμο που θα αγοράσουμε οι πρατηριούχοι σήμερα όπως θα είναι και αύριο και μεθαύριο, σύμφωνα με τις προβλέψεις». Εάν ήταν πράγματι παροδική η ανοδική πορεία των καυσίμων θα έπρεπε να είχε τελειώσει το αργότερο τον Δεκέμβριο, αλλά βρισκόμαστε ήδη στον Φεβρουάριο και οι αυξήσεις τραβούν την ανηφόρα, είπε χαρακτηριστικά ο κ. Ασμάτογλου. Αυτό δικαιολογεί και τις αυξήσεις που έχουμε δει στα προϊόντα στα ράφια των σουπερμάρκετ, καθώς προέρχονται από την υψηλή τιμή των καυσίμων. «Λέγαμε πάντοτε ότι θα πρέπει στις περιπτώσεις που αυξάνεται η διεθνής τιμή του αργού πετρελαίου να υπάρχει ένας μηχανισμός να μειώνεται ο ειδικός φόρος κατανάλωσης, ο οποίος επιβαρύνεται και από τον ΦΠΑ και δεν ξέρω αν θα ξεπεράσουμε και τα 2 ευρώ την βενζίνη. Θα μπούμε σε μια μεγάλη ύφεση που δεν θα φέρει έσοδα στα ταμεία του κράτους, γιατί η μικρή τιμή και ο κύκλος εργασιών είναι αυτό που επιφέρει έσοδα» επεσήμανε ο κ. Ασμάτογλου.\nΠρόσθεσε ακόμη, πως αυτές οι τιμές έχουν επηρεάσει πολύ την τσέπη του καταναλωτή. «Το είδαμε και με το πετρέλαιο θέρμανσης, με τον χιονιά, οι ποσότητες που είχαν παραγγελθεί ήταν πολύ μικρές, οι δεξαμενές ήταν άδειες και όπου δεν μπόρεσε να γίνει η διανομή, τουλάχιστον στα βόρεια προάστια που έπεσε πολύ χιόνι, έμειναν πάρα πολλά σπίτια χωρίς πετρέλαιο, δεν είχαν άλλους τρόπους θέρμανσης, με ηλικιωμένους και δεν μπορείτε να φανταστείτε τι αντιμετωπίσαμε αυτές τις μέρες».\n«Κάτι πρέπει να γίνει» τόνισε ο κ. Ασμάτογλου, επισημαίνοντας ότι το πρόβλημα δεν είναι μόνο εγχώριο, αλλά αφορά όλη την Ευρώπη. Στην νησιωτική Ελλάδα, σε ορισμένες περιοχές η τιμή της βενζίνης ξεπερνά τα 2,20 ευρώ και θα αγγίξουμε τα 2 ευρώ και στα μεγάλα αστικά κέντρα» σημείωσε.\nΤάκης Θεοδωρικάκος: Καμία μορφή βίας δεν γίνεται ανεκτή\nΝορβηγία: Δικαστήριο απέρριψε την αίτηση αποφυλάκισης του Μπρέιβικ


** ΞΕΝΟΔΟΧΕΊΑ EUROPA HOUSE, ΛΟΝΔΊΝΟ **\n151 Sussex Gardens, Λονδίνο, Ηνωμένο Βασίλειο\nΤο Europa House Ξενοδοχείο 2-αστέρων είανι δίπλα σε ExCeL London, Marble Arch και Εκθεσιακό Κέντρο Earls Court μόλις 1.8 χλμ μακριά. Αυτό το ξενοδοχείο ξεκίνησε να λειτουργεί το 1880, και ανακαινίστηκε πλήρως το 2008.\nΤο ξενοδοχείο βρίσκεται σε ιδανική τοποθεσία στο Λονδίνο κοντά στο σταθμό του μετρό Κάστρο του Lancaster. Το κέντρο του Λονδίνου απέχει 4 χλμ από το κατάλυμα.\nΥπάρχουν 20 φωτεινά δωμάτια, τα οποία είναι εξοπλισμένα με ανεξάρτητη ρύθμιση κλιματισμού, τηλεόραση, προσωπικό υπολογιστή, σίδερο και σιδερώστρα και κεντρική θέρμανση. Όλα τα μπάνια προσφέρουν μπανιέρα, ντους και σεσουάρ.\nΟ σταθμός του τρένου Σταθμός Paddington βρίσκεται 10-λεπτά με τα πόδια μακριά. Το ξενοδοχείο είναι περίπου 20 λεπτά οδικώς από το αεροδρόμιο London City, που απέχει 20 χλμ.\nΟι επισκέπτες του Europa House Ξενοδοχείο μπορούν να επωφεληθούν από αποθήκευση αποσκευών, χώρο στάθμευσης και θυρίδα ασφαλείας και να χρησιμοποιήσουν 24ωρη ρεσεψιόν, υπηρεσία σιδερώματος και υπηρεσίες αχθοφόρου.\nEuropa House, Ηνωμένο Βασίλειο


άρωμα Γυναίκας...: ΓΕΛΑΜΕ....δεν κοστίζει,είναι μεταδοτικό και κάνει τους άλλους να ανησυχούν....!!!\nMary 12 Ιουλίου 2013 - 3:25 π.μ.\nSpIrToKoYto 1 Αυγούστου 2013 - 3:53 μ.μ.\nmarimar 12 Ιουλίου 2013 - 10:04 π.μ.\n(κ)Ο(λ)ΑΣΗ η Ελλάδα!!! Και δεν πρόκειται να αλλάξει.\n(αλλά γέλασα τι να κάνουμε, απαραίτητο στη ζωή μας)\nΝα είσαι καλά Βιβή μου!!!\nSpIrToKoYto 1 Αυγούστου 2013 - 3:56 μ.μ.\nεπίτηδες το έκανα...Να γελάμε εμείς,να τους σπάμε τα νεύρα...Να αρχίσουν να ανησυχούν τί πίνουμε και δεν τους δίνουμε...λολ\nΦιλιά πολλά πολλά κοριτσάκι μου,να είσαι καλά κι εσύ και να χαμογελάς...Καλά να περνάς...-:)))\nsyros2js 12 Ιουλίου 2013 - 10:12 π.μ.\nΜήπως ξέρουμε τί μας γίνεται, γενικότερα???\nSpIrToKoYto 1 Αυγούστου 2013 - 3:58 μ.μ.\nΦιλιά ξεπατωμένα στο γέλιο και από μένα syros2js μου...\n( δεν μπορεί...θα ανησυχήσουν...λολ )\nJK O SΚΡΟΥΤΖΑΚΟS 12 Ιουλίου 2013 - 11:53 π.μ.\nΧρειαζεται το γελιο γιατι αλλιως δεν θ αντεξουμε.Ολα γενικα ειναι μαυρια χαλια παντου.\nΝα εισαστε καλα♥ ♥╰✿╮♥ ╰✿╮♥\nSpIrToKoYto 1 Αυγούστου 2013 - 4:01 μ.μ.\nΠου να τους μαυρίσουν οι οθόνες από τα πισιά τους Σκρουτζάκο μου...λολ\nΕμείς εξακολουθούμε να γελάμε και να ελπίζουμε...-:))\nΕΛΕΝΑ 12 Ιουλίου 2013 - 12:43 μ.μ.\nΕγώ πάντως γέλασα κλαίγοντας, κλαψογέλασα δηλαδή χα χα χαα\nSpIrToKoYto 1 Αυγούστου 2013 - 4:03 μ.μ.\nΕσύ ξανθό συνμέλος Ελενα ,να προσέχεις μη χαλάσεις τη βλεφαρίδα...Εχουμε να ρίξουμε γέλιο,να φάνε κι οι ...όρνιθες...λολ\nFLORA GIA 12 Ιουλίου 2013 - 9:28 μ.μ.\nΠραγματικά απεικονίζεται η Ελληνική κατάσταση στα ανέκδοτά σου.\nΑς ελπίσουμε κάποια στιγμή να έχουν κάτι καλύτερο να πουν.\nSpIrToKoYto 1 Αυγούστου 2013 - 4:06 μ.μ.\nΦλώρα μου γλυκειά,αυτοί οτι είναι να πουν το λένε 3,5 χρόνια τώρα...Το θέμα είναι να αρχίσουμε να τους...τα λέμε εμείς...\nΜαζί με τον παπά στ' αυτί...!!!\nΣμαραγδένια Ρούλα 13 Ιουλίου 2013 - 12:25 π.μ.\nΑυτή είναι...ΚΟΛΑΣΗ.... ΒΙβή μου οχι παίξε γέλασε..χι.χχι. εκεί πάω και εγώ ευχαρίστως... γι αυτό ο ελληνας δεν αλλαζει..ακομα και στην κόλαση...χι.χι..φιλακια πολλα μικρή μου...\nSpIrToKoYto 1 Αυγούστου 2013 - 4:08 μ.μ.\nπου να λυσσάξουν,εμείς δεν αλλάζουμε ούτε την...κολασή μας...λολ\nφιλιά μωρό μου κι από μένα...-:))\nΑνδρόνικος 17 Ιουλίου 2013 - 4:42 π.μ.\nΜετά από τετράχρονη blog-αποχή, ένα άρθρο περί γέλωτος, είναι ό,τι πρέπει. (Ειδικά τα "ελληνικά μαστίγια" έγραψαν)! Καλώς σας βρήκα.\nSpIrToKoYto 1 Αυγούστου 2013 - 4:12 μ.μ.\nχαίρομαι που σε υποδεχόμαστε με...γελαστά μαστίγια...\nΓιατί συνήθως ,σε αυτό εδώ το βλογ,τα μαστίγια δουλεύουν άψογα...λολ\nΚαλώς μας ήρθες...βολέψου σαν στο σπίτι σου...Εδώ άλλους βαράμε,τους φίλους τους κερνάμε...-:))


Ο Αλέξης Τσίπρας στον Πάπα: Τι έγινε στο Βατικανό -->\nΟ Αλέξης Τσίπρας στον Πάπα: Τι έγινε στο Βατικανό Κύριο\niEidiseis Σάββατο, 21 Σεπτεμβρίου 2019 - 15:21\nΣυνάντηση που κράτησε σχεδόν μια ώρα είχε ο Αλεξης Τσίπρας με τον Πάπα Φραγκίσκο.\nΣύμφωνα με πληροφορίες ο κ. Τσίπρας ευχαρίστησε τον Ποντίφικα για τις προσπάθειές του να ευαισθητοποιήσει τη διεθνη κοινή γνώμη για την ανάγκη αντιμετώπισης της προσφυγικής/μεταναστευτικης κρίσης με ανθρωπισμο, για τη στήριξη της Ελλάδας με την επίσκεψή του στη Λέσβο τις δύσκολες εκείνες στιγμές, καθώς και για τα θερμά του λόγια προς τον Ελληνικό λαό, αλλά και προς το πρόσωπό του.\nΟ Πάπας Φραγκίσκος εξεφρασε τη σταθερη στηριξη του στον ελληνικο λαο και την σταση που επιδεικνυει καθημερινα, ενω για άλλη μια φορά συνεχάρη τον Αλέξη Τσίπρα για τις προσπάθειές του. Επανέλαβε ότι του έχουν μείνει χαραγμένα βαθιά στη μνήμη και στη ψυχή όσα είδε στη Λέσβο, αλλά και η φράση του Αλέξη Τσίπρα, που συχνά μνημονεύει ότι τα ανθρώπινα δικαιώματα είναι πιο σημαντικά από οποιεσδήποτε συμφωνίες.\nΠαραλληλα, αναφέρθηκαν στην αύξηση των περιφερειακων συγκρουσεων, των παγκοσμιων ανισοτήτων και της φτώχειας.\nΟ Ποντιφικας συνεχαρη τον κ. Τσίπρα για την βελτιωση της οικονομικης καταστασης στην Ελλαδα.\nΠαράλληλα, χαρακτήρισε γενναία τη στάση των ηγετών Ελλαδας και Βορειας Μακεδονιας, οσον αφορα την υπογραφή της Συμφωνιας των Πρεσπών τονίζοντας ότι ενίσχυσε σημαντικά την ειρήνη και τη σταθερότητα στη περιοχή και αρα αξίζε κάθε πολιτικό κόστος.\nΣυζήτησαν επισης για τη σημασια αντιμετωπισης της κλιματικής αλλαγής.\nΤέλος ο κ. Τσίπρας αναφέρθηκε στο κοινό εδαφος αξιών της Αριστερας με βασικες αρχες του Χριστιανισμού.


Ομόφωνη απόφαση μετά το εφτάωρο υπουργικό συμβούλιο | Newsbomb\n02 Νοεμβρίου 2011 04:02\nΜπορεί να διαφώνησαν τέσσερις υπουργοί όμως το αποτέλεσμα κατά την «ανάγνωση» από τον Γιώργο Παπανδρέου ήταν ομόφωνο σε ένα υπουργικό συμβούλιο που κράτησε εφτά ώρες και τελείωσε λίγο μετά τις 3 τα ξημερώματα.\nΟ πρώτος ζήτησε να συνεδριάσει σήμερα κιόλας η ΚΟ ώστε να εκφραστούν ελεύθερα οι βουλευτές, οι Λοβέρδος και Διαμαντοπούλου εξέφρασαν ενστάσεις ως προς το περιεχόμενο, το χρόνο και τη σκοπιμότητα του δημοψηφίσματος ενώ ο Γιάννης Ραγκούσης ήταν ακόμη πιο σκληρός. «Είναι σα να αναγνωρίζουμε ότι δεν έχουμε νομιμοποίηση να κυβερνάμε, αν είναι να χάσουμε το δημοψήφισμα καλύτερα να μας ρίξει η ΚΟ» είπε. «Αν κάποιος υπουργός έχει τέτοιες φοβίες να παραιτηθεί» απάντησε ο Σωκράτης Ξυνίδης. «Σε ακούω» του είπε αυστηρά ο Γιάννης Ραγκούσης.


Κοινός Παρονομαστής: Αν και η κατεστημένη «Ελλάδα» όποτε δεν τρώει τα παιδιά της, κάνει πως δεν τα βλέπει... επιτέλους ο Homero Aridjis Έλληνας !\n«Ο πατέρας μου, αναφέρει ο Όμηρος Αριτζής σε παλιότερη συνέντευξη στο Μακεδονικό Πρακτορείο Ειδήσεων, πολέμησε εναντίον των τούρκων και ήταν ένας από τους τελευταίους που άφησε τη Σμύρνη, λόγω της σφαγής των ελλήνων και των αρμενίων από τους τούρκους. Ο πατέρας μου έφθασε στο Μεξικό το 1926. Ποτέ δεν επέστρεψε στην Ελλάδα, αλλά η Ελλάδα ήταν πάντα παρούσα στη μνήμη του». Θυμάται τις διηγήσεις του πατέρα του, με νοσταλγία: «Μας μιλούσε γι’ αυτά που υπέστησαν οι Έλληνες της Μικράς Ασίας, τις αδιάκοπες φιλονικίες των ελλήνων πολιτικών από το Βυζάντιο μέχρι σήμερα και την ικανότητά τους να επιζούν από τις συμφορές και τις εξορίες. Επίσης μας έλεγε ότι η Ελλάδα είναι μια χώρα που αγαπάει τη ζωή και την ποίηση». Δεν είναι τυχαίο επομένως που ο πατέρας του, Νικίας Αριτζής ονόμασε με αρχαία ελληνικά ονόματα όλα τα παιδιά του και τις επιχειρήσεις του, τον κινηματογράφο «Απόλλων» και τη βιοτεχνία ενδυμάτων «Όλυμπος»…\nΔεν χρειάστηκε παρά ελάχιστες μέρες η νεοποθετημένη στο Μεξικό Πρέσβυς Πολυξένη Στεφανίδου για να «ξεθάψει τα χαρτιά» που κρατούσαν μακριά από την πραγματοποίηση του χρέους προς τον Έλληνα πατέρα του τον γεννημένο από Μεξικανή μητέρα διεθνώς γνωστό διανοούμενο, συγγραφέα και περιβαλλοντιστή Όμηρο Αριτζή: να του αναγνωριστεί επίσημα ότι είναι Έλληνας.


Η μείωση της παραγωγής έφερε την αύξηση της τιμής στα πορτοκάλια - Diogenis Press\nHome ΠΕΛΟΠΟΝΝΗΣΟΣ Η μείωση της παραγωγής έφερε την αύξηση της τιμής στα πορτοκάλια\nΗ μείωση της παραγωγής έφερε την αύξηση της τιμής στα πορτοκάλια\ndiogeditor 11:13 π.μ. ΠΕΛΟΠΟΝΝΗΣΟΣ,\nΜειωμένη είναι η εξαγωγή πορτοκαλιών, αφού οι καιρικές συνθήκες επηρέασαν σημαντικά την παραγωγή και αυτό είχε άμεσες συνέπειες.Φυσικά, αυτό δεν σημαίνει ότι οι παραγωγοί ζημιώθηκαν, αφού οι τιμές έμειναν σε πολύ καλά επίπεδα σε σχέση με τη διαμόρφωση των τιμών της περασμένης χρονιάς. Ενδεικτική είναι η κατάσταση που επικρατεί στην Αργολίδα, αφού ο πρόεδρος της ομάδας παραγωγών ΚΑΣΟΑ ΔΑΝΑΟΣ, Γιώργος Ντόκος, μας δήλωσε: «Η διαμόρφωση των τιμών και αυτήν τη χρονιά ήταν ικανοποιητική, αφού έφτασαν μέχρι και τα 30 λεπτά και αυτό έγινε πολύ γρήγορα. Την περασμένη χρονιά, οι τιμές άργησαν να ανέβουν και, όταν έγινε αυτό, φτάναμε στο τέλος της περιόδου».\nΣε ό,τι αφορά τις εξαγωγές, ο Γιώργος Ντόκος επεσήμανε ότι «η μείωση που καταγράφηκε στην παραγωγή κατά 40% περίπου δεν άφησε και πολλά περιθώρια για να μετρήσουμε τα προβλήματα με το ρωσικό εμπάργκο και έτσι όλες οι ποσότητες έφυγαν κανονικά και σε λογικές τιμές». Είναι γεγονός ότι, σύμφωνα με τα στοιχεία που έδωσε στη δημοσιότητα για το 2017 ο Σύνδεσμος Εξαγωγέων Incofruit-Hellas, η μείωση των εξαγωγών πανελλαδικά έφτασε σε τόνους το 41%, ενώ ο τζίρος μειώθηκε κατά 35%.\nΕνώ το 2016 η εξαγωγή έφτασε τους 461.939 τόνους και ο τζίρος τα 174.193.156 ευρώ, το 2017 η εξαγωγή έπεσε στους 268.903 τόνους και ο τζίρος μειώθηκε στα 112.330.317 ευρώ.\nΑπό την εταιρεία ΣΟΥΡΣΟΣ ΑΕ η Δήμητρα Γκιγκίλου μας ενημέρωσε ότι «η παραγωγή φέτος ήταν πραγματικά μειωμένη και αυτό έπαιξε καθοριστικό ρόλο στη διαμόρφωση των τιμών, αφού το 2016 μπορεί να αγοράζαμε πορτοκάλι με 14-16 λεπτά τον Ιανουάριο και φέτος αγοράσαμε με τουλάχιστον 22 λεπτά».\nΧαρακτηριστικό στοιχείο της μείωσης της παραγωγής είναι ότι στην εταιρεία ΣΟΥΡΣΟΣ ΑΕ, αυτήν τη στιγμή, έχουν φύγει για εξαγωγή 25.000 τόνοι, ενώ την ίδια εποχή είχαν καταγράψει 37.000 τόνους. Σε ό,τι αφορά τις προοπτικές των εξαγωγών, η κα Γκιγκίλου επεσήμανε ότι η εταιρεία, αυτήν τη στιγμή, έχει φτάσει να εξάγει μέχρι και στον Καναδά, με την Ισπανία να παραμένει ο κύριος ανταγωνιστής του ελληνικού πορτοκαλιού.\nΑξίζει να σημειωθεί ότι στην Αργολίδα ένας από τους λόγους που οδηγεί στη βαθμιαία συρρίκνωση της παραγωγής είναι και η εξάπλωση της τριστέτσας για την οποία ακόμα δεν μπορεί να βρεθεί τρόπος που θα σταματήσει την εξάπλωσή της. Για τη μείωση της παραγωγικής δυνατότητας της Αργολίδας, μίλησε και ο Μιχάλης Χριστοδούλου από τη βιομηχανία Χριστοδούλου Αφοί Ν. ΑΕ, αφού, όπως εξήγησε, «λίγα κτήματα αλλάζουν για να μπουν νέες καλλιέργειες, η τριστέτσα αρχίζει και χτυπάει την πόρτα της Αργολίδας, δημιουργώντας σοβαρά προβλήματα, ενώ βλέπουμε και μια εγκατάλειψη από τον παραγωγό». Στο ίδιο μήκος κύματος κινούνται και οι εκτιμήσεις των υπόλοιπων εμπλεκόμενων μερών, με αποτέλεσμα το ζήτημα της αναδιάρθρωσης των καλλιεργειών να τίθεται πιο επιτακτικά από κάθε άλλη φορά.\nΠροβληματική ήταν η παραγωγή πορτοκαλιού και στη Λακωνία. Ο Αγροτικός Συνεταιρισμός Επεξεργασίας Εσπεριδοειδών Αμυκλών Σπάρτης «Λακωνία» είδε την παραγωγή να φθάνει στα χαμηλότερα επίπεδα με επιπτώσεις τόσο στον τομέα της εμπορίας των εσπεριδοειδών όσο και στον τομέα της χυμοποίησης.\nΟ πρόεδρος του συνεταιρισμού, Δημήτρης Δημάκος, δήλωσε ότι «είχαμε προβλήματα ποιοτικά και ποσοτικά. Αρκετοί παραγωγοί έχουν εγκαταλείψει την παραγωγή και δεν την προσέχουν όσο θα έπρεπε, αφήνοντας τα δέντρα απεριποίητα, με αποτέλεσμα να υπάρχουν ποιοτικά προβλήματα. Η μείωση της παραγωγής έφθασε το 40%, αλλά σε σχέση με τις παλαιότερες εποχές είναι πεσμένη ακόμα περισσότερο, αφού, όπως αναφέρει χαρακτηριστικά Δημήτρης Δημάκος, «παλαιότερα υπήρχαν χρονιές που μόνο για χυμοποίηση πήγαιναν 60.000 τόνοι πορτοκάλια και φέτος έχουμε 7.000 τόνους». Στη Λακωνία, πλέον, το ενδιαφέρον στρέφεται στην παραγωγή του πορτοκαλιού Βαλέντσια, για το οποίο υπάρχει πρόβλεψη ότι θα έχει μεγάλη ποσότητα παραγωγής.\nΜειωμένη είναι η εξαγωγή πορτοκαλιών, αφού οι καιρικές συνθήκες επηρέασαν σημαντικά την παραγωγή και αυτό είχε άμεσες συνέπειες.\nΟ συνεταιρισμός ήδη κάνει εξαγωγές σε δέκα χώρες της Ευρωπαϊκής Ένωσης. Σε ό,τι αφορά τη διαμόρφωση των τιμών, ο Δημήτρης Δημάκος μας δήλωσε ότι ένα μικρό μέρος, 700 τόνοι περίπου, έφυγαν με την κοινωνική απόσυρση με 15 έως 17 λεπτά αναλόγως της ποιότητας. Στην εξαγωγή, οι παραγωγοί έπαιρναν 12 λεπτά καθαρά, ενώ στη χυμοποίηση δέκα λεπτά μεικτά».\nΟ Αγροτικός Συνεταιρισμός Εσπεριδοειδών Αγίου Γεωργίου Σκάλας Λακωνίας φαίνεται να ήταν η εξαίρεση στον κανόνα, με τον πρόεδρο του συνεταιρισμού, Πέτρο Μπλέτα, να δηλώνει ότι «ήταν μία καλή χρονιά, αφού είχαμε αύξηση της παραγωγής, ενώ οι τιμές διαμορφώθηκαν σε πολύ καλό επίπεδο. Ο παραγωγός πήρε 20-30 λεπτά ανάλογα με την ποιότητα». Εκείνο που επεσήμανε ο κος Μπλέτας είναι ότι στη Σκάλα Λακωνίας υπάρχει μια διαρκής αύξηση της καλλιέργειας πορτοκαλιού, αφού οι παραγωγοί δεν περιμένουν το κράτος για να κινηθούν, αλλά κοιτάνε να επενδύσουν σε καλλιέργειες που πάνε καλά».\nΑναρτήθηκε από diogeditor στις 11:13 π.μ.


Φυτεύω Κοκκάρι για Κρεμμύδι (Ξερό) - ΚΑΛΛΙΕΡΓΩ\nΑρχική » Λαχανικά-Κηπευτικά » Φυτεύω Κοκκάρι για Κρεμμύδι (Ξερό)\nΑυτή την εποχή (Ιανουάριος-Φεβρουάριος) φυτεύω κοκκάρι για να καλλιεργήσω ξερά κρεμμύδια.\nΤο κείμενο αυτό σχετικά με την καλλιέργεια του κρεμμυδιού από κοκκάρι, μου το έστειλε ο κύριος Βασίλης Γιαχαλής. (Διατηρώ την ορθογραφία, η οποία σύμφωνα με τα σημερινά δεδομένα δεν είναι απόλυτα ορθή, αλλά είναι αυτή που διδασκόμασταν ως ορθή στα σχολεία μέχρι και τη δεκαετία του ’80).\nΑπαραίτητο τό βαθύ όργωμα –ανασήκωμα τού εδάφους, όσον ενωρίτερον τόσον καλύτερο, αλλά νά μή καθίση καί από τά νερά. Τό ανασηκωμένο έδαφος απαιτείται καί στόν χρόνο φυτεύσεως καί μετά. Τούτο σημαίνει ότι στόν χρόνο φυτεύσεως τό “φρεζάρισμα” θά είναι μόνο ελαφρύ, τό ελάχιστο δυνατό. Άν δέν έχη προηγηθή αλέτρι, αλλά, όπως συνιθίζεται, φρέζα, τότε στό αυλάκι – γραμμή πού θά τό βάλετε νά ανασηκώσετε –ανασκάψετε τό χώμα μέ τό δικέλι.\nΠότισμα – υγρασία\nΟι πιό φημιζόμενες, ή ευρέως γνωστές ποικιλίες, ή, γιά τήν ακρίβεια, τόποι παραγωγής “καλού” κρεμμυδιού καί γιά κοκκάρι είναι: ο Μαραθόκαμπος τής Σάμου (δέν τό έχω δοκιμάσει), τό οροπέδιο τού Λασηθίου καί η Νάξος (ιδιαίτερα η Β.Α. πλευρά της, η Κωμμιακή). Νά διευκρινίσω, εδώ, ότι πρόκειται γιά ντόπιες ποικιλίες πού σπανίως θά τίς εύρετε στό διευρυμένο εμπόριο. Συμβαίνει νά χρησιμοποιώ χρόνια τώρα, στήν Αχαΐα, τήν τελευταία (κοκκάρι Νάξου) μέ τά πιό άριστα αποτελέσματα. Ως τόσον, θεωρώ ότι παντού υπάρχουν ποικιλίες ντόπιες μέ πολύ καλή (τούλάχιστον τοπική) προσαρμογή καί απόδοσι, (π.χ. κοκκάρι Καστρακίου Αχαΐας), αλλά δέν μπορώ νά γενικεύσω τήν εφαρμογή τους καί σέ άλλους τόπους. Αυτό, όμως, πού θά ετόνιζα, χαρακτηριστικά, είναι γιά τό κοκκάρι εισαγωγής τού εμπορίου: άν καλλιεργείτε σέ άγονο – φτωχό τόπο, …. ακόμη καί άν σάς τό εχάριζαν, …. μήν πετάτε καί τόν ιδρώτα σας καί μή χάνετε τήν γεύσι σας, ή τούλάχιστον, άν θέλετε, … συμβουλευθείτε τόν γεωπόνο σας. Επ’ αυτού, εγώ, άλλην συμβουλή δέν έχω.\nΔέν υπάρχουν “θηλυκά”, ή “αρσενικά” κοκκάρια. Απλώς, ενυπάρχουν αμφότερες οι καταβολές – τάσεις. Ακραίες συνθήκες ευτροφίας-ατροφίας, υγρασίας-ξέρας, πολύ μεγάλοι βολβοί κοκκαριού, ή καί ακατάλληλη (Σεληνιακή) φάσις, τείνουν στό κάρπισμα (ντουντούκι) τού κεμμυδιού αντί τής αναπτύξεως κεφαλής. Κάποια, ελάχιστα, πού θά πετάξουν “ντουντούκι”, προτιμήσετέ τα γιά κατανάλωσι ως χλωρά.\nTags: ΚΑΛΛΙΕΡΓΕΙΑ • ΚΑΛΛΙΕΡΓΩ • ΚΟΚΚΑΡΙ • ΚΡΕΜΜΥΔΙ • ΚΡΕΜΜΥΔΙΑ • ΦΥΤΕΥΩ


Κηρύγματα του πατρός Στεφάνου: Η ζωή τού αγίου Νικολάου σέ συνδιασμό μέ δύο ιστορίες.\nΗ ζωή τού αγίου Νικολάου σέ συνδιασμό μέ δύο ιστορίες.\nΣήμερα η Εκκλησία μας χριστιανοί μου, τιμά την μνήμην του Αγίου Νικολάου, ενός μεγάλου Αγίου και θαυματουργού.\nΚαι θα ήθελα να ξεκινήσω με κάποιες αληθινές ιστορίες οι οποίες δημοσιεύτηκαν πρόσφατα, και μάλιστα η μία στην εφημερίδα Καθημερινή, στις 30 Οκτωβρίου, φέτος (2009). Όταν μιλούν τα γεγονότα και τα φωτεινά παραδείγματα, τα λόγια τα πολλά περισσεύουν. Ο καθένας από μας πρέπει να γίνει, οφείλει να γίνει, ένας μικρός ιεραπόστολος, πρώτα πρώτα μέσα στην οικογένειά του και κατόπιν στην εργασία του και στην κοινωνία, που με το αγιασμένο παράδειγμά του να μεταμορφώνει τους απίστους σε πιστούς, τους χλιαρούς σε θερμούς, τους αλλόθρησκους σε αληθινούς πιστούς χριστιανούς και τους αιρετικούς να τους επαναφέρει στην Ορθόδοξη πίστη.\nΈχουμε γεμίσει από μετανάστες παντός έθνους, φυλής, χρώματος και θρησκείας, και όλους αυτούς πρέπει με το δικό μας φωτεινό παράδειγμα και την δική μας φωτισμένη Ευαγγελική διδασκαλία, να τους μεταμορφώνουμε σε αληθινούς χριστιανούς Ορθοδόξους, και όχι αυτοί με τη ζωή τους ή με τη θρησκεία τους ή με τις αιρετικές δοξασίες τους, αυτοί να επηρεάζουν εμάς. Έτσι δεν γινόταν τα παλιά χρόνια… Γι’ αυτό μέσα σε τρείς αιώνες άλλαξε ολόκληρος ο κόσμος. Ο τότε γνωστός κόσμος. Όλος ο ειδωλολατρικός κόσμος έγινε χριστιανικός. Και έγιναν βέβαια όλα αυτά, και μπορούν να γίνουν και τα σημερινά, με τη βασική προϋπόθεση ότι η ζωή μας είναι ζωή Χριστού, ζωή αγίων, ζωή μαρτύρων. Ιδού το πρώτο παράδειγμα.\nΠριν από αρκετά χρόνια, το 1991, ένας νεαρός Αλβανός ήλθε στην Ελλάδα μαζί με χιλιάδες συμπατριώτες του, όταν τα άνοιξαν τα σύνορα, -τα θυμάστε οι παλαιότεροι,- να βρει δουλειά. Κατέληξε στην Βάλτα, ένα χωριό των Γαργαλιάνων Μεσσηνίας. Και κει γνώρισε τον Γεώργιο Γρηγορόπουλο, συνταξιούχο γραμματέα εισαγγελίας εφετών και φλογερό εργάτη του Ευαγγελίου, ο οποίος τον δέχτηκε, τον περιέθαλψε. Τον έμαθε Ελληνικά. Τον κατήχησε στην χριστιανική πίστη και τον βάπτισε.\nΠέρασαν χρόνια και ήλθε η δεκαεννιά Οκτωβρίου όπου ο κύριος Γεώργιος Γρηγορόπουλος πέθανε, και του εδιαβάσθη η νεκρώσιμος ακολουθία από τον σεβασμιότατο μητροπολίτη Τριφυλλίας Ολυμπίας κύριον Χρυσόστομο που εχοροστάτησε στην κηδεία, και έλαβε όμως μέρος στην εξόδιο ακολουθία και ένας άλλος επίσκοπος, ο οποίος έψαλε Αλβανικά, διάβασε το Ευαγγέλιο στα Αλβανικά, μίλησε Ελληνικά για τον μεγάλο ευεργέτη του τον Γεώργιο, και κατασυγκίνησε ολόκληρο το πλήθος για όσα θαυμαστά είπε αλλά και για την απλότητα και την ταπεινότητά του.\nΠοιος ήταν αυτός ο επίσκοπος; Ήταν ο πρώην νεαρός Αλβανός που είχε έλθει να ζητήσει δουλειά στην Ελλάδα, και που με την βοήθεια του κυρίου Γεωργίου Γρηγοροπούλου, έγινε επίσκοπος Απολλωνίας Αλβανίας με το όνομα Νικόλαος, βοηθός επίσκοπος του σημερινού αρχιεπισκόπου Αλβανίας.\nΘα μπορούσαμε να φωνάξουμε «Αύτη η αλλοίωσις της δεξιάς του Υψίστου!».\nΑπό έναν απλό χριστιανό!\nΠαρακάλεσε ο τότε νεαρός, το όνομα που πήρε και ήταν Νικόλαος, το βαφτιστικό του δηλαδή, να το διατηρήσει. Και στην χειροτονία του, πρώτα πρώτα στην μοναχική του κουρά, και εν συνεχεία στη χειροτονία του, μέχρι επίσκοπος, διότι εβλαβείτο πολύ, μα πάρα πολύ τον Άγιο Νικόλαο.\nΙδού πώς με το φωτεινό παράδειγμα και την αληθινή Ορθόδοξη ζωή, και με την δύναμη του Σωτήρος Χριστού, τι κατάφερε ένας και μόνον αληθινός χριστιανός.\nΚαι τώρα ας αναφερθούμε σε ένα δεύτερο παράδειγμα.\nΠρο ημερών εκοιμήθη ο Ορθόδοξος Πατριάρχης Σερβίας Κύριος Παύλος. Δεκαεννιά χρόνια ήταν ηγέτης της Ορθοδόξου Εκκλησίας της Σερβίας. Για τις μετακινήσεις του δεν είχε λιμουζίνα με διακριτικά, κανένα αυτοκίνητο, ούτε οπλισμένους φρουρούς για να τον προστατεύουν από τους κινδύνους που διέτρεχε από τους διαφόρους εξτρεμιστάς, επίσης δεν τον ακολουθούσαν τηλεοπτικές κάμερες στις επισκέψεις του στα ιδρύματα αδυνάτων, κατακοίτων, και ορφανών, -από τους πολέμους ορφανών,- αλλά και σε φτωχογειτονιές προσφύγων ανεξαρτήτου θρησκείας. Μπορούσες και συ, να τον συναντούσες σε κάποιους δρόμους του παλαιού Βελιγραδίου να κρατάει τσάντες με ψώνια από τα μπακάλικα της γειτονιάς για να τα προσφέρει στους απόρους και εγκαταλελειμμένους ή να τον βλέπεις σαν απλό επιβάτη στα λεωφορεία και στα τρόλεϋ του Βελιγραδίου.\nΝα και το δεύτερο παράδειγμα, που ήταν αλλά έγινε σε μας γνωστό, σ’ ολόκληρη τη ματωμένη Ορθόδοξη Εκκλησία.\nΔεν λείπουν βέβαια και από μας τους Έλληνες Ορθοδόξους χριστιανούς κάποια λαμπρά παραδείγματα τα οποία όμως δεν διατυμπανίζονται, είναι γραμμένα όμως στα βιβλία των ουρανών, στα βιβλία της αιωνίου ζωής.\nΈνας μεγάλος Άγιος που ήταν η προσωποποίηση της χριστιανικής ευσπλαχνίας και την έμπρακτης ελεημοσύνης και αγάπης υπήρξε και ο σημερινός εορταζόμενος Άγιος Νικόλαος, τον οποίον εμιμήθησαν κατά πάντα οι δύο προηγούμενοι που ανέφερα.\nΓεννήθηκε στα Πάταρα της Λυκίας μετά το 260 μ.Χ. από γονείς ευσεβείς. Έμεινε ορφανός σε μικρή ηλικία και όταν ενηλικιώθηκε μοίρασε ολόκληρη την περιουσία των γονέων του στους φτωχούς.\nΠαρόλον που ήταν νέος γρήγορα οι χριστιανοί των Πατάρων ζήτησαν να γίνει ιερεύς για να τον έχουν ποιμένα και πατέρα τους, γιατί επάνω του έβλεπαν όλο το πλήθος των αρετών να κοσμούν τη ζωή του.\nΌταν χειροτονήθηκε πρεσβύτερος ο δεσπότης που τον χειροτόνησε είπε τα εξής προφητικά:\n- Ο πατήρ Νικόλαος, ο νέος σας ποιμένας και εφημέριος, θα γίνει γρήγορα αρχιερεύς αυτής της περιοχής και της άλλης, που θα προστατεύει τους φτωχούς και τα ορφανά, που θα παρηγορεί τους λυπημένους και που τους δυστυχισμένους θα συνδράμει. Τους κλονισμένους στην πίστη θα στηρίζει και χιλιάδες ψυχές θα οδηγήσει στην Βασιλεία του Θεού.\nΚαι πράγματι η προφητεία αυτή πραγματοποιήθηκε στο ακέραιο, ξεπερνώντας μάλιστα και κάθε προσδοκία.\nΣτα χρόνια των διωγμών Διοκλητιανού και Μαξιμιανού έδειξε τόλμη και θάρρος αληθινού ποιμένος. Τόλμη και θάρρος που τα μετέδιδε και στο λαό του ως αληθινός ποιμένας, στους χριστιανούς του.\nΑποκαλύπτοντας τα ψεύδη και τις κακίες της ειδωλολατρίας παρόλα τα αυστηρά αυτοκρατορικά διατάγματα που υπήρχαν. Ο ποιμήν ο καλός είναι πάντα έτοιμος να θυσιάσει τη ζωή του ακολουθώντας τα ίχνη του Χριστού, του Μεγάλου Ποιμένος.\nΌταν λοιπόν τον κατήγγειλαν στον αυτοκράτορα για τις διδασκαλίες του τις τόσο ανοικτές, τον συνέλαβαν, τον έκλεισαν φυλακή και αργότερα τον έστειλαν εξορία.\nΜε την επικράτηση του Μεγάλου Κωνσταντίνου επανήλθε στην έδρα του, τα Μύρα της Λυκίας, και συνέχισε το μεγάλο έργο της κατηχήσεως και προστασίας όλων των χριστιανών.\nΚαι όταν φάνηκε η φοβερή αίρεση του Αρείου, ο Άγιος Νικόλαος βρέθηκε στην πρώτη γραμμή και έλαβε μέρος στην πρώτη Οικουμενική Σύνοδο το 325 στη Νίκαια. Και όπως προείπαμε πάνω απ’ όλα ο Άγιος Νικόλαος υπήρξε η προσωποποίηση της χριστιανικής ευσπλαχνίας. Η ενσάρκωση της στοργής προς τους στερημένους και τους κινδυνεύοντας. Υπήρξε ποιμενάρχης της αγάπης με όλην την βαθειά έννοια της λέξεως. Όχι για να κάνει θόρυβο, όχι για να δεχθεί τυμπανοκρουσίες και χειροκροτήματα. Αλλά για να εφαρμόζει την αγάπη σύμφωνα με την εντολήν του Κυρίου, «ου γνώτω η αριστερά σου τι ποιεί η δεξιά σου».\nΠράγματι ο Άγιος Νικόλαος είχε όλα τα καλά χαρίσματα του Καλού Ποιμένος. «Εγώ ειμί ο Ποιμήν ο Καλός, και ο ποιμήν ο καλός την ψυχήν αυτού τίθησι υπέρ των προβάτων». Κατά πάντα εμιμήθηκε τον Χριστόν ο Άγιος Νικόλαος.\nΕπανέρχομαι για να τονίσω ότι στην Πρώτη Οικουμενική Σύνοδο, κατά την διάρκειαν της αγορεύσεως του Αρείου, ο Άγιος Νικόλαος σηκώθηκε όρθιος, πήγε κοντά στον Άρειο και τον χαστούκησε δυό φορές ενώπιον του αυτοκράτορος. Αυτό θεωρήθηκε ασέβεια εφόσον δεν είχε καταδικαστεί ακόμα, και ζήτησαν οι Αρειανοί επίσκοποι να φυλακιστεί και να καθαιρεθεί. Έτσι τον Άγιο σιδηροδέσμιον τον οδήγησαν σε ένα μπουντρούμι, σε μια φυλακή. Το ίδιο βράδυ όμως παρουσιάστηκε μπροστά του ο Χριστός ο οποίος του έδωσε στα χέρια του ένα ολόχρυσο Ευαγγέλιο. Και αμέσως εμφανίζεται μετά τον Χριστόν, η Υπεραγία Θεοτόκος η οποία του περνάει εδώ στους ώμους το ωμόφορον που είναι το χαρακτηριστικό άμφιο των επισκόπων. Το πρωί οι δεσμοφύλακες τον είδαν να λάμπει ολόκληρο, λελυμένο από τα δεσμά, και να κρατάει στα χέρια του το λαμπερό τούτο Ευαγγέλιο και στους ώμους του να φέρει το ωμοφόριο. Το πληροφορήθηκε ο αυτοκράτορας, ο Μέγας Κωνσταντίνος, και αμέσως του ζήτησε συγγνώμη, τον αποφυλάκισε και θριαμβευτικά τον έστειλε πίσω στο θρόνο της επαρχίας του, όπου και συνέχισε μέχρι την οσιακή κοίμησή του το μεγάλο έργο του καλού ποιμένος.\nΧριστιανοί μου, από όσα είπαμε μέχρι τώρα, είναι όλα μια δυναμική πρόσκλησις έμπρακτης αγάπης, φιλανθρωπίας και ιεραποστολής και δράσεως, πρώτα μέσα στην οικογένειά μας, και ύστερα στο περιβάλλον το επαγγελματικό και το κοινωνικό. Τα είδαμε σα ζωντανά περιστατικά από τον μακαριστό κύριο Γεωργόπουλο και από τον απλό και ταπεινό Πατριάρχη Σερβίας Παύλο, που υπήρξαν κατά πάντα μιμηταί του Αγίου Νικολάου και των άλλων μεγάλων αγίων της Εκκλησίας μας.\nΆρα καλούμεθα και μείς όλοι να τους μιμηθούμε, να μιμηθούμε τον Άγιο Νικόλαο στην κατά Θεόν πτωχείαν του. Δηλαδή στην αγία του ταπείνωση, στην πραότητα, στην πίστη, πού ’ναι νερόβραστη η δική μας. Από όπου και αν την πιάσεις χάλια έχει η πίστις μας. Από την έμπρακτη αγάπη. Από την αληθινή εγκράτεια, από την ευδόκιμη υπομονή που δόξαζε εν πάσι τον Πανάγιον Θεόν. Να τον μιμηθούμε στον ιεραποστολικό ζήλο και μεταξύ μας. Στην έμπρακτη φιλανθρωπία και στην πνευματική ελεημοσύνη διά προσευχής. Και είθε από σήμερα όλοι μας να τον τιμούμε, οι ασθενείς ως ιατρόν, οι κινδυνεύοντες ως λυτρωτήν, οι αμαρτωλοί ως πρεσβευτήν, οι πένητες και οι άποροι ως θησαυρόν, οι δυστυχισμένοι ως παραμυθίαν, και οι πονεμένοι ως ουράνια παράκλησιν, και όλοι οι ναυτικοί ως κυβερνήτην.\nΝαι χριστιανοί μου, όταν θα ασπαζόμαστε την οποιαδήποτε εικόνα του, εικόνα του Αγίου Νικολάου, ας του φωνάζουμε δυνατά από μέσα μας, και κείνος ακούει, όπως ακούει και όλος ο ουρανός, «Άγιε Νικόλαε λύτρωσέ μας από κάθε ανάγκη, θλίψη, αρρώστια και κίνδυνο και πρέσβευε για τη σωτηρία της ψυχής μας»,\nΚατωτέρω το απόσπασμα της Καθημερινής.\nΠριν από αρκετά χρόνια ένας νεαρός Αλβανός ήλθε στην Ελλάδα, μαζί με χιλιάδες συμπατριώτες του, να βρει δουλειά. Κατέληξε στη Βάλτα, ένα χωριό των Γαργαλιάνων Μεσσηνίας και εκεί γνώρισε τον Γεώργιο Γρηγορόπουλο, συνταξιούχο γραμματέα Εισαγγελίας Εφετών και φλογερό εργάτη του Ευαγγελίου, ο οποίος τον δέχθηκε, τον περιέθαλψε, τον έμαθε ελληνικά, τον κατήχησε στη χριστιανική πίστη και τον βάφτισε.\nΣτην κηδεία του Γεωργίου Γρηγορόπουλου στις 19/10/2009, μαζί με τον σεβασμιώτατο Μητροπολίτη Τριφυλίας και Ολυμπίας κ. Χρυσόστομο που εχοροστάτησε, έλαβε μέρος στην Εξόδιο Ακολουθία και ένας άλλος επίσκοπος που έψαλε αλβανικά, διάβασε το Ευαγγέλιο στα αλβανικά, μίλησε ελληνικά για τον ευεργέτη του και μας συγκίνησε με την απλότητα και την ταπεινότητά του. Ηταν ο πρώην νεαρός Αλβανός που είχε έλθει να ζητήσει δουλειά στην Ελλάδα και που τώρα, με τη βοήθεια του Γ. Γρηγορόπουλου, έχει γίνει ο επίσκοπος Απολλωνίας Αλβανίας κ. Νικόλαος, βοηθός επίσκοπος του Αρχιεπισκόπου Αλβανίας. «Αύτη η αλλοίωσις της δεξιάς του Υψίστου».\nο επίσκοπος Απολλωνίας Αλβανίας κ. Νικόλαος


Terra Computerata » Archive for Δανία\nΆρθρα με ετικέτα “Δανία”\nΟι Δανοί στην εποχή της ψηφιακής ιατρικής\nΔημοσιευμένο από terracomputerata στην κατηγορία Διαδίκτυο, Τ.Π.Ε., υγεία, με ετικέτες: Δανία, ψηφιακή ιατρική\nO 77χρονος Γενς Ντάνστρουπ είναι ένας συνταξιούχος αρχιτέκτονας που συνήθιζε να κάνει βόλτες στην Κοπεγχάγη με το ποδήλατό του. Χρόνιος καπνιστής, δυσκολεύεται πλέον να περπατήσει πολλή ώρα καθώς τα πνευμόνια του είναι εξασθενημένα. Δεν είναι όμως αναγκασμένος να πάρει ταξί για να επισκεφθεί τον γιατρό του. Χρησιμοποιεί απλώς στο σπίτι του κάποιες απλές ιατρικές συσκευές και έναν φορητό υπολογιστή εφοδιασμένο με μικροκάμερα. Ετσι μπορεί να κάνει μόνος του κάποιες βασικές εξετάσεις και να μεταφέρει τις ενδείξεις των οργάνων στον υπολογιστή, οι οποίες μέσω της ασύρματης τεχνολογίας μεταφοράς δεδομένων (bluetooth) φθάνουν αμέσως στον υπολογιστή του γιατρού.\n«Βλέπεις πόσο εύκολο είναι αυτό για εμένα αντί να χάσω τη μέρα μου για να πάω στο νοσοκομείο;» λέει καθισμένος στο γραφείο του ενώ βρίσκεται σε ζωντανή επικοινωνία με τη νοσοκόμα του πανεπιστημιακού νοσοκομείου Φρεντερίκσμπεργκ, η οποία τον βλέπει μέσα από τη μικροκάμερα του δικού της υπολογιστή.\nΑυτά να τα σκεφτόμαστε την επόμενη φορά που περιμένουμε στην ουρά να δούμε το γιατρό, που περιμένουμε στην ουρά για να εγκρίνουμε τις εξετάσεις που μας έγραψε, την επόμενη φορά που ο φαρμακοποιός μας γυρίζει πίσω τη συνταγή, γιατί έχει μόνο ορνιθοσκαλίσματα ή γιατί ο ΟΠΑΔ πάλι δεν πλήρωσε τα οφειλόμενα στους φαρμακοποιούς.\nΚι αν αντέχετε διαβάστε κι αυτό το άρθρο των Νέων για μία μέρα εφημερίας στον Ευαγγελισμό\nΣτη Δανία διδάσκονται να ζουν, να ονειρεύονται\nΔημοσιευμένο από terracomputerata στην κατηγορία εκπαίδευση, παιδαγωγικά, παιδεία, με ετικέτες: Δανία, εκπαιδευτικό σύστημα\nΤάξεις χωρίς βαθμολογίες και διακοπή των μαθημάτων για ταξίδια στον κόσμο. Οι νεαροί Δανοί, οικονομικά αυτόνομοι χάρη σε υποτροφίες, δάνεια και δουλειές μερικής απασχόλησης, ενθαρρύνονται να εξερευνούν.\nΤο άγχος της βαθμολογίας είναι άγνωστο για τους Δανούς μαθητές. «Οποιαδήποτε ιδέα για ιεράρχηση των μαθητών είναι απαράδεκτη», διαβεβαιώνει ο 20χρονος Στεφάν. «Θα αντέβαινε στην ισότητα στην οποία είναι βασισμένη η σοσιαλδημοκρατία μας. Οι καθηγητές, όπως και οι γονείς, προσπαθούν πάντα να βρίσκουν τα θετικά. Αυτό που μετράει, είναι να είσαι ο εαυτός σου και να αισθάνεσαι καλά». Ανάμεσα στο Γυμνάσιο και το Λύκειο, πολλοί μαθητές κάνουν μια «παύση», στη διάρκεια της οποίας αφιερώνονται σ΄ αυτά με τα οποία παθιάζονται: αθλητισμό, τέχνη, περιβάλλον.\nΟι νεαροί Δανοί θεωρούν «επικίνδυνο», ακόμη και «καταστροφικό», το να ριχτούν κατ΄ ευθείαν στις σπουδές, αφού «αυτή είναι η στιγμή για να αποκτήσουμε εμπειρίες, να δοκιμαστούμε, να ωριμάσουμε έξω από το πλαίσιο της οικογένειας», όπως διαβεβαιώνει ο 19χρονος Λαρς- ο οποίος πρέπει εξάλλου να βρει επειγόντως διαμέρισμα να νοικιάσει, διότι η μητέρα του τον διώχνει: «Η μητέρα μου έχει δίκιο», λέει ο νεαρός. «Αυτή είναι η κατάλληλη στιγμή, είναι ο καλύτερος τρόπος για να μείνουμε αγαπημένοι!». Φαντάζομαι εδώ είναι το σημείο που ανατριχίλες διατρέχουν τη σπονδυλική στήλη της ελληνίδας μάνας. Και ποιος θα στίβει την πορτοκαλάδα του Λαρς από φρέσκα πορτοκάλια Βαλένθια;\nΗ αναχώρηση του νέου από το σπίτι των γονιών εντάσσεται σε μια πορεία προς την αυτονομία που αρχίζει ήδη από τα 13 του, όταν προσλαμβάνεται σε μικροδουλειές μερικής απασχόλησης. Με την κρατική οικονομική αρωγή, τις υποτροφίες και τα προνομιακά δάνεια, ένας 18χρονος Δανός μπορεί να λαμβάνει σχεδόν 1.000 ευρώ τον μήνα. Οι Δανοί εργοδότες ενδιαφέρονται περισσότερο για την προσωπικότητα και τις εμπειρίες του νέου παρά για τα διπλώματά του.\nΕμείς πάλι ενδιαφερόμαστε αν έχει μπάρμπα στην Κορώνη…\nΠηγή: Le Monde, Εφημερίδα ΤΑ ΝΕΑ


Νόστιμα Πιάτα Vegitarianskie - Κοτόπουλα Scones (Vegan)\nΚοτόπουλα Scones (Vegan)\nΛίγους μήνες πίσω, δύο από τους αγαπημένους μας φίλους ήρθαν να επισκεφθούν μια μεγάλη, ώριμη κολοκύθα ως δώρο. Θέλαμε αμέσως να ανταμείψουμε τη γενναιοδωρία τους με το μαγείρεμα κάτι εξαιρετικά έξυπνο, αλλά οι θεοί του Διαδικτύου δεν μπορούσαν να μας δώσουν μια κατάλληλη συνταγή vegan scone. Έτσι προχωρήσαμε και φτιάξαμε τον εαυτό μας. Νομίζω ότι είμαστε όλοι κρυφά έκπληκτοι για το πόσο όμορφα αποδείχτηκαν. Στελιωτήκαμε τις κολοκύθες μας με βανγκένη μαργαρίνη και φυσική μαρμελάδα φράουλας, τα πλέναμε με φρέσκο χυμό φρούτων και φτιάξαμε το σώμα μας στο ζεστό ηλιακό φως του πρωινού. Ευδαιμονία.\n4 φλιτζάνια αλεύρι που μαγειρεύει μόνος του (προσθέστε περισσότερο ή λιγότερο ανάλογα με τη συνοχή του μείγματος σας)\n1 φλιτζάνι κολοκύθας\n55 γραμμάρια βούτυρο βούτυρο\n1 κουταλάκι του γλυκού αντικατάστασης αυγού\nΚόψτε την κολοκύθα σε μικρούς κύβους, έπειτα βράστε ή ατμού τα κομμάτια μέχρι να μαλακώσουν και να τα δώσετε όλα ένα καλό πολτό. Ίσως θελήσετε να ανοίξετε το πολτό σε κόσκινο ή αλεύρι για να πιέσετε το πλεόνασμα νερού.\nΠροθερμάνετε το φούρνο σας στους περίπου 180 βαθμούς Κελσίου.\nΑνακατέψτε μαζί τη ζάχαρη και τη μαργαρίνη, μαλακώστε πρώτα τη μαργαρίνη αν είναι πολύ σκληρή, στη συνέχεια ανακατέψτε το σταμάτημα κολοκύθας και No Egg.\nΠροσθέστε το γάλα σόγιας και στη συνέχεια προσθέστε αργά το αλεύρι, αναδιπλώνοντας το και αποφεύγοντας την υπερβολική ανάδευση που θα μετατρέψει τα scones σας σε μικρά βράχια. Συνεχίστε να προσθέτετε αλεύρι μέχρι το μίγμα να στραγγίσει και να μην κολλά πλέον. Πάρτε τα γυμνά χέρια σας εμπλακεί - είναι αστεία διασκέδαση και πιο εύκολο να αναμειγνύεται.\nΑλευρώστε μια σανίδα κοπής και στη συνέχεια μισή τη ζύμη και ζυμώστε ελαφρά. Τυλίξτε το με μια κυλιόμενη περόνη και κόψτε σε μικρούς κύκλους. Χρησιμοποιήσαμε ένα μικρό φλιτζάνι που ήταν το τέλειο μέγεθος. Επαναλάβετε με το άλλο μισό της ζύμης.\nΤοποθετήστε τα scones σας σε ένα δίσκο με επίστρωση χαρτιού ψησίματος και μαγειρέψτε για 10 έως 15 λεπτά μέχρι να ανέβουν και να γυρίσουν ελαφρώς χρυσά στην κορυφή.\nΦέτα στο μισό και καταβροχθίστε ενώ είναι ζεστό.\nΣυνολικές θερμίδες: 2,837 # Σύνολο υδατανθράκων: 546 g # Ολικό λίπος: 51 g # Σύνολο πρωτεϊνών: 71 g # Σύνολο νάτριο: 7,141 mg # Συνολική ζάχαρη: 112 g Σημείωση: Οι πληροφορίες που εμφανίζονται βασίζονται στα διαθέσιμα συστατικά και την παρασκευή. Δεν πρέπει να θεωρείται υποκατάστατο της συμβουλής του επαγγελματία διατροφολόγου.\nΣάντουιτς κέικ καβουριών με σάλτσα Remoulade (Vegan)\nKale Burgers και Fat-Free Fries (Vegan)\nGreek Gyros with Tzatziki (Vegan)


Η ΕΜΠΕΙΡΙΑ - Agroville\nΑΥΘΕΝΤΙΚΕΣ ΕΜΠΕΙΡΙΕΣ ΖΩΗΣ\nAgroville > Η ΕΜΠΕΙΡΙΑ\nΑνακαλύψτε το Agroville!\nΈναν ορεινό προορισμό που θα σας μυήσει στη μαγεία της φύσης,\nθα σας ξεναγήσει σε άγνωστα μονοπάτια,\nθα σας χαρίσει ξεγνοιασιά και αυθεντικές εμπειρίες ζωής.\nΈναν ορεινό προορισμό που θα σας μυήσει στη μαγεία της φύσης, θα σας ξεναγήσει σε άγνωστα μονοπάτια, θα σας χαρίσει ξεγνοιασιά και αυθεντικές εμπειρίες ζωής.\nΕλάτε να αρμέξουμε μαζί τις αγελάδες, να ταΐσουμε τα κατσικάκια, να μαζέψουμε τα αυγά από τις κότες. Και αν σας αρέσουν τα δύσκολα, ελάτε να μαζέψουμε μαζί ελιές, καρύδια, μήλα ή χόρτα, να πάμε το κοπάδι για τσοπάνεμα, να τυροκομίσουμε.\nΑυτές και άλλες πολλές αυθεντικές αγρο-εμπειρίες σας περιμένουν στο Agroville!\nΗ Παναγιά η Πλατανιώτισσα, τα εκπληκτικά Καλάβρυτα, το ιδιαίτερο σπήλαιο των λιμνών, το φαράγγι του Βουραϊκού και άλλα μοναδικά μέρη, στην ευρύτερη περιοχή του Agroville, σας περιμένουν!\nΜαζί θα επισκεφθούμε μέρη ξεχωριστής φυσικής ομορφιάς και σημαντικής ιστορικής και θρησκευτικής αξίας που θα σας χαρίσουν ξεχωριστές εμπειρίες!\nΤο χιόνι το λατρεύουν μικροί και μεγάλοι και το Agroville είναι ο τέλειος προορισμός για να ζήσετε τις πιο «χιονισμένες» εμπειρίες της ζωής σας.\nΚαι αν θέλετε πιο πολύ δράση, οι εξορμήσεις στο χιονοδρομικό κέντρο για ski και snowboard είναι η πρότασή μας.\nΘα την ακολουθήσετε;\nΣτο Αgroville, η παράδοση συναντά τη φύση και η φύση την παράδοση! Mαζί θα γνωρίσουμε τις ελληνικές παραδόσεις αλλά και τα ήθη και έθιμα του τόπου μας.\nΑν μας επισκεφθείτε Χριστούγεννα θα ζήσετε το γέννηση και το θαύμα των Χριστουγέννων με το πιο μαγικό τρόπο.\nΑλλά και το Πάσχα στο Agroville είναι παραδοσιακό με το ελληνικό γλέντι να πρωταγωνιστεί στο πρόγραμμά μας.\nΑνάλογα την εποχή, αναβιώνουμε και ένα διαφορετικό έθιμο, ενώ τα μαθήματα παραδοσιακών ελληνικών χωρών συμπεριλαμβάνονται στο εβδομαδιαίο πρόγραμμά μας.\nΣτο Agroville, όχι μόνο θα γευτείτε αυθεντικές παραδοσιακές γεύσεις, αλλά μαζί θα δημιουργήσουμε ξεχωριστές γευστικές απολαύσεις!\nΜαζί θα ψήσουμε ψωμί στον ξυλόφουρνο, θα φτιάξουμε γλυκά του κουταλιού, θα ετοιμάσουμε κόκορα ή αρνάκι, θα τυροκομίσουμε, θα ανοίξουμε φύλλο για τέλειες χωριάτικες πίτες.\nΕλάτε να αρμέξουμε μαζί τις αγελάδες, να ταΐσουμε τα κατσικάκια και τα αρνάκια, να μαζέψουμε τα αυγά από τις κότες. Και αν σας αρέσουν τα δύσκολα, ελάτε να μαζέψουμε μαζί ελιές, καρύδια, σαλιγκάρια ή μανιτάρια, να πάμε το κοπάδι για τσοπάνεμα, να τυροκομίσουμε.\nΣτο Agroville ξυπνάμε νωρίς για να θαυμάσουμε την ανατολή του ήλιου από τη κορυφή του λόφου πίνοντας τσάι.\nTo Agroville είναι ο ιδανικός προορισμός για τους λάτρεις των sports!\nΤοξοβολία, ιππασία, ορειβασία, ποδηλασία στο βουνό και άλλα πολλά sports σας περιμένουν! H πίστα περιπέτειας με τον τοίχο αναρρίχησης, την αερογέφυρα και το Flying Fox ή το Rappel θα ανεβάσει την αδρεναλίνη σας.\nΑν μας επισκεφθείτε Χριστούγεννα θα ζήσετε το γέννηση και το θαύμα των Χριστουγέννων με το πιο μαγικό τρόπο. Αλλά και το Πάσχα στο Agroville είναι παραδοσιακό με το ελληνικό γλέντι να πρωταγωνιστεί στο πρόγραμμά μας.\nΚοσκινίζουμε το αλεύρι από σιτάρι παραγωγής μας. Ανακατεύουμε με νερό από την φυσική πηγή μας, αλάτι, μαγιά και λάδι Agroville.\nΖυμώνουμε και πλάθουμε. Ψήνουμε στον παραδοσιακό μας Ξυλόφουρνο.\nΞεφουρνίζουμε και το δοκιμάζουμε όσο είναι ακόμα ζεστό! Πρέπει να το δοκιμάσετε!\nΒράζουμε το γάλα που έχουμε αρμέξει από τις αγελάδες τις Φάρμας.\nΠροσθέτουμε αλάτι και πλιγούρι δική μας παραδοσιακής συνταγής, το οποίο έχουμε παρασκευάσει με γάλα από τις κατσίκες μας και ψιλοκομμένο σιτάρι από τους αγρούς μας.\nΑνακατεύουμε καλά και σερβίρουμε. Μια τόσο απλή συνταγή που παίρνει άλλη διάσταση όταν γίνεται με αγνά βιολογικά υλικά παραγωγής μας!\nΦτιάχνουμε τη ζύμη με αλεύρι παραγωγής μας, νερό από την φυσική πηγή μας, αλάτι, λάδι και ξύδι Agroville. Ανοίγουμε παραδοσιακό χωριάτικο φύλλο.\nΨήνουμε στον παραδοσιακό μας ξυλόφουρνο. Κόβουμε σε κομμάτια και σερβίρουμε. Τα αρώματα από τα υλικά είναι μοναδικά!\nΖυμώνουμε και πλάθουμε. Ψήνουμε στον παραδοσιακό μας Ξυλόφουρνο. Ξεφουρνίζουμε και το δοκιμάζουμε όσο είναι ακόμα ζεστό! Πρέπει να το δοκιμάσετε!\nΓΕΥΤΕΙΤΕ ΤΗΝ ΕΜΠΕΙΡΙΑ\nΖήστε μία διαφορετική εμπειρία διαμονής και σπιτικής φιλοξενίας. Ένα από τα 8 σπιτάκια μας σας περιμένει να σας φιλοξενήσει μαζί με την παρέα σας!\nΞέγνοιαστες στιγμές με την παρέα σας ή με την οικογένειά σας.\nΠαραδοσιακά σπιτάκια από πέτρα και ξύλο.\nΓαλήνη, ξεγνοιασιά, ηρεμία. Εδώ χαλαρώνετε!


Πιγκουίνος: «Το έθνος πρέπει να θεωρεί εθνικό ό,τι είναι αληθές»\nΑναρτήθηκε από Πιγκουίνος στις 22:25\nΑπ' όλα όσα άκουσες για τον Κολοκοτρώνη δηλαδή, μόνο τη σφαγή των αμάχων κράτησες.\nΚαι ελπίζεις να διακατέχεται και η εκπομπή για τον Μέγα Αλέξανδρο από το ίδιο πνεύμα. Μάλιστα...\n18 Μαρτίου 2009 - 12:46 π.μ.\nΑπ' όλα όσα διάβασες αυτό κράτησες; Τα ανδραγαθήματα του Κολοκοτρώνη τα ξέρουμε και τα κάναμε χίλιες φορές επανάληψη στο σχολείο.\nΗ εκπομπή αυτή διαφοροποιήθηκε από τα συνηθισμένα κάνοντας λόγο και για πράγματα που... ξέχασαν να μας τα πουν στο σχολείο. Αυτό υποστηρίζει το κείμενο.\nΘεωρείς ότι η εκπομπή για τον Αλέξανδρο θα πρέπει να τον... λιβανίζει;\n18 Μαρτίου 2009 - 1:24 π.μ.\nΤι κακό έκανε ο Μέγας (όπως βλέπεις δεν παρασύρομαι και χρησιμοποιώ κανονικά τον επιθετικό προσδιορισμό) Αλέξανδρος;\nΊσως, λέω ίσως, στην εκπομπή της Δευτέρας να μάθεις αν έκανε κανένα κακό.\nΜου αρέσει αυτό το κολπάκι του ΣΚΑΙ μας βαζει να μιλάμε για τους σημαντικούς, -πολύ ή λίγο σπουδαίους δεν είμαι εγώ που θα το πω- ανθρώπους που έζησαν σε αυτον τον τόπο αλλά το κάνει με όρους λαικής αγοράς...Εδώ τα καλά μαρούλια -βλέπε Καπιδίστρια- εδώ οι φρέσκιες πατάτες -με λένε Πλάτωνα- κλπ.... Κάτι σαν τις ψηφοφορίες του "fame story"..\nΕπιπλέον , λέτε να μπορεί ο νεο-έλληνας που κατατάσσει τον δικτάτορα Παπαδόπουλο, την Βουγιουκλάκη και τον Λαζόπουλο μεταξύ των σημαντικότερων ελλήνων\nόλων των εποχών να αποτανθεί για την συμβολή π.χ του Ηράκλειτου;. Εγώ λέω μάλλον όχι.\nΜην τσιμπάτε παιδιά πιο χαλαρά, ΜΙΛΆΜΕ ΓΙΑ ΈΝΑ ΤΗΛΕΟΠΤΙΚΌ ΠΡΟΙΌΝ ΠΟΥ ΓΙΑ ΝΑ ΠΟΥΛΉΣΕΙ ΕΚ ΤΩΝ ΠΡΑΓΜΆΤΩΝ ΠΡΕΠΕΙ ΝΑ ΔΙΟΦΟΡΟΠΟΙΕΙΤΑΙ ΑΠΟ ΟΤΙΔΗΜΟΠΤΕ ΠΡΟΗΓΟΥΜΕΝΟ\nΠοντικέ, νομίζω ότι είσαι λίγο σκληρή στις κρίσεις σου για την ποιότητα των εκπομπών. Προφανώς, δεν τις θεωρείς αρκετά καλές και η άποψή σου είναι απόλυτα σεβαστή.\nΩστόσο, το γεγονός ότι μας κάνουν να μιλάμε (πολιτισμένα πάντα) για ιστορικά θέματα και να ανταλλάσσουμε απόψεις, είναι σίγουρα θετικό.\nΑκόμη και μέσα από μία τηλεοπτική εκπομπή (όχι απαραίτητα τη συγεκριμένη, γενικά μιλάω) μπορούμε να μάθουμε πράγματα και να κερδίσουμε σε γνώσεις ώστε να αποτιμήσουμε καλύτερα το παρελθόν μας και εκείνους που το διαμόρφωσαν. Έτσι, ίσως να σταματήσουμε να τοποθετούμε τον Λαζόπουλο και τον Παπαδόπουλο στις εξέχουσες μορφές του έθνους μας.\nΚαταρχήν, ο Κολοκοτρώνης ήταν Πελοποννήσιος. Και ως γνωστόν, ο Πελοποννήσιος είναι επάγγελμα και ουχί δηλωτικό καταγωγής! Από εκεί και πέρα, είστε ανεπίκαιροι, διότι σήμερα παίζει ο Ολυμπιακός Κύπελλο με τον Αστέρα Τρίπολης στο γήπεδο της... Τριπολιτσάς. Κοινώς το θέμα είναι η ομάδα του... Καραϊσκάκη (και ουχί του Κολοκοτρώνη), η οποία θέλει ν' αλώσει (δεν της το εύχομαι...) την Τριπολιτσά!\nΚαταγγέλω, επίσης, πέρα από τη σφαγή των μάχων το αγαπημένο link του Πιγκουίνου, το Odysseas from Chios, ότι δεν μου αναρτά τα καίρια και εύστοχα -όπως πάντα- σχόλιά μου. Συγγνώμη, που blog μοντέλο το έκανα μπορντέλο, αλλά έτσι άπονη και σκληρή είναι η διαδικτυακή ζωή!\nΔεν μπορώ ακόμη να καταλάβω γιατί οι άνθρωποι διαλέγουν για ψευδώνυμα θηλαστικά (Πιγκουίνος, Ποντικός κ.ο.κ.). Γιατί όχι... ντιβανομπάουλο, κομολί, σαλοτραπεζαρία κλπ. Δεν είμαι ψυχαναλυτής και ζητώ τις γνώσεις ενός τέτοιου για να το εξηγήσει.\nΤέλος, σήμερα είμαι πολύ χαρούμενος διότι θα πάω σούπερ μάρκετ. Το κακό είναι ότι δεν είμαι ο Κολοκοτρώνης, ούτως ώστε να δέσω το άλογο έξω από τον ''Σκλαβενίτη'' και θ' αναγκαστώ να κουβαλήσω τις τσάντες με τα χέρια! Αλλά, όπως λέει και ο Σολωμός, τον οποίο επικαλείστε, εθνικό είναι το αληθινό. Δηλαδή, 300 γραμμάρια σαλάμι μπίρας, δύο γάλατα, τυρί για τοστ, μαλακτικό για το πλυντήριο και ένα κουτί μπεσαμέλ!


Στην κατάλευκη Μοράβα - Σύλλογος Πεζοπορίας ΟΡειβασίας ΤρικάλωνΣύλλογος Πεζοπορίας ΟΡειβασίας Τρικάλων < <\nΕΛΛΑΔΑ, ΧΑΡΤΕΣ\t 01/04/2012 0 Comments\nΜια Κυριακή πανέμορφη. Μια μέρα σχόλης λαμπερή και διάφανη. Ο βοριάς απομάκρυνε κάθε ίχνος υγρασίας φέροντας τόσο κοντά μας τις κορυφές που ξεχωρίζουμε κάθε μορφολογική τους λεπτομέρεια. Είμαστε στην Μοράβα, την χαρακτηριστική τριγωνική κορυφή που υψώνεται στα 1845 μέτρα, πάνω από την Καστανιά, αποτελώντας σημείο αναφοράς για την περιοχή.\nΑς παραβλέψουμε για λίγο το τεράστιο κάτοπτρο που καλύπτει μεγάλο μέρος της κορυφής και ας αφήσουμε τη ματιά μας να ταξιδέψει στις κατάλευκες κορυφές της Κακαρδίτσας, του Λάκμου και της Τριγγίας. Να δει τα σπίτια της Κρανιάς που κατηφορίζουν την πλαγιά, να χαϊδέψει τις χαλκόγριζες οξιές και τα σκουροπράσινα έλατα. Δεκάδες ρέματα τρυπούν τα σπλάχνα της γης, αυλακώνουν τις πλαγιές, ξεπηδούν από παντού συνθέτοντας μια εαρινή συμφωνία ανυπέρβλητη.\nΦτάσαμε ως εδώ μετά από δίωρη ανάβαση σε χιονισμένο πεδίο, ξεκινώντας πάνω από τον Αμάραντο και 3 χιλιόμετρα πριν τον αυχένα της Κιάτρα Μπράστα. Για καλή μας τύχη το χιόνι δεν βούλιαζε πολύ, έτσι δεν μας ταλαιπώρησε ιδιαίτερα, αντίθετα, πρόσθεσε στην ομορφιά της διαδρομής. Είναι αυτό που κυριαρχεί στο τοπίο, αυτό που σημάδεψε τον φετινό βαρύ χειμώνα και που θα μας συνοδεύει για πολύ καιρό ακόμα, αφού είναι τόση μεγάλη η ποσότητά του που θα αργήσει πολύ να λιώσει.\nΚαι ας ανυπομονούν οι κρόκοι να προβάλλουν τη μενεξεδιά τους όψη εκεί που το χιόνι υποχωρεί. Πως αλήθεια αυτό το τρυφερό λουλούδι καταφέρνει νε τρυπά την παγωμένη επιφάνεια στρέφοντας τα διάφανα φύλλα του στον ανοιξιάτικο ήλιο;\nΑναζητούμε καταφύγιο από τον παγωμένο άνεμο σε μια συστάδα από γυμνόκορμες οξιές, κάτω ακριβώς από το τριγωνομετρικό της κορυφής. Απαραίτητη μια στάση για ξεκούραση και φαγητό.\nΤα ωραία είναι ακόμα μπροστά μας, αφού για την επιστροφή επιλέγουμε μια πορεία διαφορετική με νότια κατεύθυνση, μέτωπο με την Τριγγία. Αφήνουμε αριστερά μας το ρέμα που ξεκινά από την βάση της κορυφής και μπαίνουμε σε δάσος με οξιές. Πυκνό και αδιαπέραστο σε αρκετά σημεία του, όπως κάθε δάσος οξιάς εξάλλου, μας αναγκάζει να ψάχνουμε περάσματα, αφού το μονοπάτια βρίσκονται θαμμένα κάτω από το χιόνι. Είναι απίστευτη η ποσότητα που σωρεύεται γύρω από τους κορμούς των δέντρων. Η οξιά δικαιώνει τον χαρακτήρα της ως το κατ΄ εξοχήν ψυχρόβιο δέντρο της χώρας μας.\nΠροσπαθούμε να κρατηθούμε ψηλά, πάνω από το ρέμα, ο ήχος του οποίου κυριαρχεί στο δάσος. Άλλοτε σκάβοντας τούνελ κάτω από το χιόνι και άλλοτε σπάζοντας την παγωμένη κρούστα ελευθερώνεται και ορμητικό κυλά στην χαράδρα.\nΔεν λείπουν βέβαια και τα παιχνίδια με το χιόνι, αυτά που επιτρέπει η χαλαρή διάθεση της παρέας και η ομορφιά της κατάβασης. Είναι η ίδια διάθεση που μας οδήγησε σε μαγαζί της Καστανιάς για τα μεθεόρτια …\nΣτις δασωμένες πλαγιές του Δοκιμιού Στα δάση του Ασπροποτάμου Ανοιξιάτικη πορεία στο δάσος της Καστανιάς Μοράβα Στην γειτονιά της Ρόνας Ανάβαση στο Δοκίμι Από το Στεφάνι στην Μοράβα Αμάραντος (Βεντίστα) Ανθούσα (Λεπενότσα ή Λίπιντζα) Καλλιρρόη (Βελίτσιανη) Καστανιά (Κουστιάνα) Κατάφυτο (Κοτόρι) Στεφάνι (Σκληνιάσα)


τα νέα της γαλέρας: Γιατί τα πιο ευτυχισμένα παιδιά ζουν στην Ολλανδία\nΣύμφωνα με έρευνα της Unicef η ευτυχία των παιδιών συνδέεται με την ψυχική ηρεμία των γονιών τους αλλά και το εκπαιδευτικό σύστημα της χώρας που τους εξασφαλίζει ασφάλεια χωρίς να τους αγχώνει.\nΣτην Ολλανδία ζουν τα πιο ευτυχισμένα παιδιά του κόσμου.\nΣυγκεκριμένα, η έρευνα της Unicef παρουσιάζει τα Ολλανδάκια ως τα πιο ευτυχισμένα παιδιά από τις άλλες Ευρωπαϊκές χώρες για 6 κυρίως λόγους:\n1. Έχουν ευτυχισμένους γονείς.\nΟι Ολλανδοί βρίσκονται στην 4η θέση των πιο ευτυχισμένων ανθρώπων παγκοσμίως.\n2. Οι μαμάδες δεν έχουν κατάθλιψη και αφιερώνουν χρόνο στα παιδιά\nΣτην Ολλανδία δεν υπάρχουν μητέρες με κατάθλιψη καθώς η χώρα προσφέρει στις γυναίκες είτε εργάζονται είτε όχι πολλες επιλογές για δραστηριότητες. Ακόμα σε ποσοστό πάνω από 60% οι Ολλανδέζες μητέρα επιλέγουν εργασία μερικής απασχόλησης κι έχουν αρκετό χρόνο για να ασχοληθούν με τα παιδιά τους αφού δενεργάζονται πάνω από 25 ώρες την εβδομάδα.\n3. Οι μπαμπάδες είναι πιο δραστήριοι.\nΕκτός από τα ευέλικτα ωράρια των εργαζομενων, η χώρα στηρίζει και τον μπαμπά . Ετσι μια ημέρα την εβδομάδα ( που λέγεται «ημέρα του μπαμπά» (papa dag)) μπορεί να πάει άδεια και να είναι κοντά στα παιδιά του.\n4. Λίγο διάβασμα για το σχολείο\nΣτο ολλανδικό εκπαιδευτικό μοντέλο τα παιδιά έχουν πολύ ελεύθερο χρόνο και το εξεταστικό σύστημα είναι σταθερό χωρίς να δημιουργεί ανασφάλειες και στρες στους μαθητές.\n5. Όλοι μαζί πρωινό\nΣυνήθως οι οικογένειες στην Ολλανδία παίρνουν όλοι μαζί πρωινό γεγονός που βοηθάει στο να υπάρχει μια υγιή σχέση ανάμεσα στα μέλη.\n6. Ημέρα της γιαγιάς\nΕκτός από την ημέρα του μπαμπά, στην Ολλανδία υπάρχει και η μέρα της γιαγιάς για να στηρίζουν τα εγγόνια τους . Η σχέση εγγονού - γιαγιάς, όπως υποστηρίζουν οι πάντες βοηθάει ακόμη περισσότερο στο δέσιμο της οικογένειας.\nΑναρτήθηκε από ntina panagiotou στις 10:34 π.μ.\nΕτικέτες καθημερινά νέα, παιδιά, σύγχρονη ζωή